qundao/data-zh-poetry huggingface dataset:
酌酒与储玉琴
作者：屠绅
朝代：清

当筵那复问悲欢，念尔茫茫感百端。风雨十年留铁瓮，云山一夕话铜官。谁怜冷锻嵇康灶，我愧虚弹贡禹冠。今夜蓉城好明月，醉中犹得坐团圞。
阿井泉
作者：屠绅
朝代：清
体裁：古风

洪濛凿无朕，禽㲉漏天一。物母之胚胎，璚源閟璇室。帝矜尘土焦，无以植甲乙。元气不流润，维民昧阴骘。凝承俾元冥，泽逮沇所出。魍魉随支祁，枕流被诃叱。始疑禹导菏，灵脉隐■汩。上寿萃中古，滋生罔多术。后人尚颐养，丹液苦堙窒。遂启阿大夫，疏渠豁蒙密。泉超酿及醴，井合盐与橘。清济浊河外，澄泓夜瑟瑟。银铛火烁金，黑卫革如漆。祻桑类灵蠵，入药过仙术。长官柄率育，泂酌道慈恤。狃是弃廉泉，烹齐竟口实。更闻清泠初，渴饮成腹疾。受福非偶然，精多讵蠲吉。圣人恻我心，燮理有始卒。煎炽于洪炉，群生意翔逸。
阿井泉
作者：屠绅
朝代：清

洪濛凿无朕，禽漏天一。物母之胚胎，璚源閟璇室。帝矜尘土焦，无以植甲乙。元气不流润，维民昧阴骘。凝承俾元冥，泽逮沇所出。魍魉随支祁，枕流被诃叱。始疑禹导菏，灵脉隐𬉗汩。上寿萃中古，滋生罔多术。后人尚颐养，丹液苦堙窒。遂启阿大夫，疏渠豁蒙密。泉超酿及醴，井合盐与橘。清济浊河外，澄泓夜瑟瑟。银铛火烁金，黑卫革如漆。祻桑类灵蠵，入药过仙术。长官柄率育，泂酌道慈恤。狃是弃廉泉，烹齐竟口实。更闻清泠初，渴饮成腹疾。受福非偶然，精多讵蠲吉。圣人恻我心，燮理有始卒。煎炽于洪炉，群生意翔逸。
初冬病起
作者：屠苏
朝代：清

病起萧然简送迎，偶牵诗思下阶行。日翻鸦阵薄无色，月挂雁群寒有声。菊径人来双影瘦，柴门天爱一冬晴。典衣买得江湖集，展对前贤见性情。
七娘子·喜晴
作者：屠茝佩
朝代：清
体裁：词

湿云销尽朝阳皎。庭前绿遍忘忧草。玫瑰香浓，紫霞凌晓。重帘不锁炉烟袅。树头梅子青多少。熏风吹透荷钱小。愁在眉山，欣看林表。芳菲又恐莺啼早。
南乡子·秋思
作者：屠茝佩
朝代：清
体裁：词

独上楼西。绿鬟鸾镜晓妆低。半暖乍寒花影静，重思省。听得砧声着意整。
南歌子第二体·夏景
作者：屠茝佩
朝代：清
体裁：词

待月调莺槛，乘风斗鸭栏。妆成茉莉与珠兰。簪向鬓边香发、扑冰纨。
观沈氏诸姬演剧
作者：屠茝佩
朝代：清
体裁：七言律诗

梨园喜见属红妆，三五娉婷出洞房。檀口莺声歌细细，柳枝蝶态舞将将。冠簪雅步参军度，粉墨涂颜伧父行。底事酒阑人未散，月明照彻锦云裳。
和伍崧申江楼
作者：岐元
朝代：清

时雨时晴画本开，风光不厌酒徒来。岳阳楼上梅花笛，习子池边鹦鹉杯。声重晚钟闻远寺，夜深凉雨长新苔。临江好看东来客，移取芭蕉别院栽。
和顾幼耕秋怀
作者：岐元
朝代：清

无感何惊秋，入定不知暑。大仆慕羲农，矫隘薄巢许。利敛漫逐蝇，顽石天可补。溱涉挑狂童，洛游动交甫。重不自引嫌，辱与人何兴。老经失离奇，屈骚太娇妩。天地任斡旋，物我何取予。生生无尽期，造化不吾阻。
大埔县堂联
作者：岑傅霖
朝代：清
体裁：联

非难雪一盆冤，须知构讼必凶，愿尔辈毋投此地；秉如霜三尺法，所贵得情勿喜，与吾民相见以天。
大埔县大堂联
作者：岑傅霖
朝代：清
体裁：联

举头到处有神明，岂容分尔室大庭，幻而作两般面目；众口同声呼父母，要当合黎民赤子，待之以一样心肠。
大理城南大石上亭联
作者：岑毓英
朝代：清
体裁：联

负石阻兵，本菩萨心肠，显出英雄手段；绘图擒贼，托神仙幻梦，竟成将帅功勋。
挽左宗棠联
作者：岑毓英
朝代：清
体裁：联

帝曰嗟咨，民曰怨咨，天不慭遗一老；入则周召，出则方召，公能媲美千秋。
挽越南之役战死将士联
作者：岑毓英
朝代：清
体裁：联

是谁浩劫催成？马革分归，虫沙竞化，更摧残瘴雨蛮烟，试回看越裳殄瘁，汉帜苍茫，这无限国殇，各向天涯遥布奠；何处巫阳招得？关门月黑，塞上云昏，尽淹滞忠魂义魄，倘他时三界轮回，九幽度脱，原都为壮士，重来边地忾同仇。
福建两广会馆联
作者：岑毓英
朝代：清
体裁：联

曰文成化，曰武止戈，守先正之传，道未坠地；惟天普覆，惟龙潜渊，有圣人在上，海不扬波。
与介卿诸君泛舟小港过栅头花埭晚经大通寺而归
作者：岑澄
朝代：清

十里松溪不觉赊，扁舟乘涨掠堤斜。秋风禾黍牛羊路，暮雨蒲蒋雁鹜家。临水有园皆种柳，泊船无岸不偎花。闻钟又渡鹅潭去，回首空江半落霞。
临江九日
作者：岑澄
朝代：清

老逢佳节兴先阑，牢落江干怅掩关。异地见花惊白发，故人游屐自青山。天当南诏霜偏早，秋满东篱客未还。两度不归吾亦得，料应无处可跻攀。
九日独酌
作者：岑澄
朝代：清

瑟瑟寒云旅雁哀，故人消息滞登台。罢携谢傅游山屐，暂醉陶潜赏菊杯。泽国涛声掀枕起，中原风色拥关来。客怀屡月萧条甚，令节逢秋试一开。
和勉之种菜
作者：岑澄
朝代：清

不稼深知素食非，他乡还种菜成围。咬根我辈原当肉，抱瓮人谁解息机。暮雨疏花沿屋展，晓风黄蝶过墙飞。南山亦有荒畬在，何日同君种豆归。
寄圆明长老
作者：岑澄
朝代：清

踏遍阇黎掷短藤，涅槃回首路层层。寒山自礼千花塔，曹洞亲传五叶镫。慧业有师真是佛，前生如我亦为僧。何当对坐团蒲上，共证禅宗大小乘。
寄樵山昉上人
作者：岑澄
朝代：清

昔思岩下水，言访远公家。路暗微通树，山寒早落花。尘心溪磬寂，云影石幢斜。何日团蕉畔，从师问法华。
寄题西樵马山人幽居
作者：岑澄
朝代：清

春风鸾鹤自成群，灌木连村望不分。花洞品泉虫语细，月林沽酒麝香熏。谢家池馆多青草，宏景楼台半白云。何日看山寻石户，一枝筇竹叩斜曛。
怀河东旧游寄勉之
作者：岑澄
朝代：清

水围深坞树围沙，簇簇炊烟枕岸斜。十里溪山皆是雪，一春筇屐半看花。琴声隔竹煎茶院，旆影临流卖酒家。惆怅旧游今已杳，梦回霜月满天涯。
春暮旅怀柬张梅庄余勉之兼订为浮山之游
作者：岑澄
朝代：清

竹外寒云近可呼，春残天气尚模糊。樽移水阁三人共，花老山城一笛孤。异地尺书迟雨雪，故园幽梦负江湖。谢公旧有看山约，可许相从蹑屐无。
江阁晓起理琴
作者：岑澄
朝代：清

霜烟濛濛汀树湿，卷帘烟气浮窗入。烟中一桁插寒山，玉玦金环远堪拾。幽人睡起高阁间，皮冠欹侧面缬寒。挂壁焦桐久未试，临风忽作高山弹。操缦轻摇凤凰柱，冷雁泠泠半天语。瓦上朝凝檞叶霜，檐前夜过桐花雨。一弹再弹弹转促，声落鹅湖动空绿。湖边草舍相当开，门外凫鹥晴对浴。此时万树开梅花，岭南春色满人家。举头四顾山影寂，长空万里寒无哗。阑干十幅临春沼，月落星稀闻野鸟。丝桐忘我我忘形，一丸日跃天门晓。
游波斯庵赠展昉二僧
作者：岑澄
朝代：清

一路霜风响石藤，日长金地少人登。四山峭壁都扶座，十月平林已结冰。施食鸽分厨内粟，持斋猿护佛前镫。劳劳下界红尘扰，输尔幽栖最上层。
珠江舟晓
作者：岑澄
朝代：清

喔喔鸡声到枕催，雪山遥自海门来。夹江树色寒犹重，背郭风帆湿乱开。远火渐收城外市，哀筝还咽水边台。推篷沙际间翘首，早有卖花船掉回。
罗浮望海作
作者：岑澄
朝代：清

梅花村里荒鸡唱，溪曲微闻人语响。野客贪看海色澄，揽衣直蹑芙蓉上。芙蓉四百多奇峰，芒鞋踏遍仙人踪。余霞半掩铁桥树，飞瀑远应黄龙钟。此时雨霁烟岚辟，露出东南半天碧。天边银海抱山流，山前片片琉璃色。波涛澒洞江为开，晶莹万里无纤埃。但见微茫雪山白，远自琉球日本一发之中来。风声水声倒卷石楼动，万壑千岩浩呼汹。冯夷龙女杂沓舞，目眩心惊两肩耸。恍惚身寄蓬莱巅，悬崖拍手追飞仙。下临弱水一万丈，沙渚漠漠吹寒烟。我闻秦时有客徐福子，楼船入海携男女。衰龄吃得神仙药，天地至今犹不死。散发亦欲凌沧洲，倒骑蝴蝶趋中流。摆脱浮世谢尘鞅，海山一住三千秋。噫！何当海山一住三千秋。
贺城河东看梅花
作者：岑澄
朝代：清

十里春江路，晴明望不分。树声寒到水，花气白成云。翠羽冲人过，荒鸡夹岸闻。晚来何处笛，吹落雪纷纷。
重游翠岩响泉亭有怀曾晓山
作者：岑澄
朝代：清

鸟语钩辀隔叶闻，孤亭选石坐斜曛。扪萝路僻人稀到，题壁苔深字不分。花气暖开三月雪，瀑声凉散数峰云。山中猿鹤遥相待，怊怅年来总为君。
阅江楼
作者：岑澄
朝代：清

飞屩凌霄到上头，端江形胜振衣收。山横峒石连穷发，水入牂牁总合流。历历帆樯通指顾，峨峨城郭锁襟喉。凭高莫纵思乡目，衰柳寒蝉又一秋。
飞阁
作者：岑澄
朝代：清

飞阁乱松间，苍茫独倚阑。雨晴花竹健，春晚水云寒。岁月抛霜剑，风尘误箨冠。愁来乡国路，望断更千盘。
挽外甥梁紫垣联
作者：岑雨岩
朝代：清
体裁：联

受鞠育有年，受抚恤有年，受教诲又有年，盼到汝成人，一臂仍难为我助；弃寡妻弗恤，弃弱弟弗恤，弃幼女亦弗恤，说什么相宅，半肩尚要替君挑。
集苏轼诗联
作者：岑雨岩
朝代：清
体裁：联

万户春风为子寿；半瓶浊酒待君温。
集苏轼诗联
作者：岑雨岩
朝代：清
体裁：联

万里烟波濯纨绮；一簪华发岸纶巾。
集苏轼诗联
作者：岑雨岩
朝代：清
体裁：联

不寐相看惟枥马；思归宁复为莼鲈。
集苏轼诗联
作者：岑雨岩
朝代：清
体裁：联

不独清心能省事；应须极贵又长生。
集苏轼诗联
作者：岑雨岩
朝代：清
体裁：联

不知门外韩擒虎；却见云间陆士龙。
集苏轼诗联
作者：岑雨岩
朝代：清
体裁：联

且与扬雄说奇字；要令安仁诵亡诗。
集苏轼诗联
作者：岑雨岩
朝代：清
体裁：联

世间谁复如君者；造物将安以我为。
集苏轼诗联
作者：岑雨岩
朝代：清
体裁：联

丝纶阁下文章静；仁寿桥边日月长。
集苏轼诗联
作者：岑雨岩
朝代：清
体裁：联

丝纶阁下文章静；鸳鹭行中笑语亲。
集苏轼诗联
作者：岑雨岩
朝代：清
体裁：联

久参白足知禅味；始信丹经非妄言。
集苏轼诗联
作者：岑雨岩
朝代：清
体裁：联

乱山滴翠衣裘重；古殿朝真屦袖香。
集苏轼诗联
作者：岑雨岩
朝代：清
体裁：联

二顷良田不难买；一庵闲地且相留。
集苏轼诗联
作者：岑雨岩
朝代：清
体裁：联

五亩惭成终老计；几人不为看花来。
集苏轼诗联
作者：岑雨岩
朝代：清
体裁：联

僧侣且陪香火社；先生真是地行仙。
集苏轼诗联
作者：岑雨岩
朝代：清
体裁：联

后来那复知其趣；君到先应诵此诗。
集苏轼诗联
作者：岑雨岩
朝代：清
体裁：联

园中草木春无数；花下壶卢鸟劝提。
集苏轼诗联
作者：岑雨岩
朝代：清
体裁：联

天下几人学杜甫；诗中定合爱陶潜。
集苏轼诗联
作者：岑雨岩
朝代：清
体裁：联

天遣君来破吾愿；雪知我出已全消。
集苏轼诗联
作者：岑雨岩
朝代：清
体裁：联

如我自观犹可厌；与君到处合相亲。
集苏轼诗联
作者：岑雨岩
朝代：清
体裁：联

定向秋山得佳句；且邀明月伴孤斟。
集苏轼诗联
作者：岑雨岩
朝代：清
体裁：联

客梦冷随枫叶外；归心要及菊花前。
集苏轼诗联
作者：岑雨岩
朝代：清
体裁：联

山下曾逢化松石；胸中自有洗心经。
集苏轼诗联
作者：岑雨岩
朝代：清
体裁：联

应成庾信吟枯柳；谁信刘章解立苗。
集苏轼诗联
作者：岑雨岩
朝代：清
体裁：联

彭泽漫知琴上趣；季鹰真得水中仙。
集苏轼诗联
作者：岑雨岩
朝代：清
体裁：联

急惊华构依岩出；遥想茅轩照水开。
集苏轼诗联
作者：岑雨岩
朝代：清
体裁：联

恨无扬子一区宅；好卧元龙百尺楼。
集苏轼诗联
作者：岑雨岩
朝代：清
体裁：联

愿随壮士斩蛟蜃；要使天骄识凤麟。
集苏轼诗联
作者：岑雨岩
朝代：清
体裁：联

手植数松今偃盖；寺藏修竹不知门。
集苏轼诗联
作者：岑雨岩
朝代：清
体裁：联

擘水取鱼湖起浪；引杯看剑座生香。
集苏轼诗联
作者：岑雨岩
朝代：清
体裁：联

文母忧勤初化俗；汉皇慈俭不开边。
集苏轼诗联
作者：岑雨岩
朝代：清
体裁：联

旧书不厌百回读；尊酒今应一笑开。
集苏轼诗联
作者：岑雨岩
朝代：清
体裁：联

早岁曾为荆渚客；晚年更似杜陵翁。
集苏轼诗联
作者：岑雨岩
朝代：清
体裁：联

未忍便倾浇别酒；那堪重作看春诗。
集苏轼诗联
作者：岑雨岩
朝代：清
体裁：联

朱唇得酒晕生脸；绿叶成阴雨洗春。
集苏轼诗联
作者：岑雨岩
朝代：清
体裁：联

桂观飞楼凌雾起；扁舟小棹截湖来。
集苏轼诗联
作者：岑雨岩
朝代：清
体裁：联

此地他年颂遗爱；知君决狱有阴功。
集苏轼诗联
作者：岑雨岩
朝代：清
体裁：联

水上青山如削铁；花间石室可容车。
集苏轼诗联
作者：岑雨岩
朝代：清
体裁：联

江风海雨入牙颊；月斧云斤琢肺肝。
集苏轼诗联
作者：岑雨岩
朝代：清
体裁：联

沉麝不烧金鸭冷；苍蝇莫乱远鸡鸣。
集苏轼诗联
作者：岑雨岩
朝代：清
体裁：联

洞庭青草渺无际；汉水巴山乐有余。
集苏轼诗联
作者：岑雨岩
朝代：清
体裁：联

流觞曲水无多日；对月题诗有几人。
集苏轼诗联
作者：岑雨岩
朝代：清
体裁：联

深巷留风终夜响；小轩临水为花开。
集苏轼诗联
作者：岑雨岩
朝代：清
体裁：联

烦君巧说腹中事；许我时逃醉后禅。
集苏轼诗联
作者：岑雨岩
朝代：清
体裁：联

独栖高阁邀词客；旋筑诗坛按酒兵。
集苏轼诗联
作者：岑雨岩
朝代：清
体裁：联

瓦屋寒堆春后雪；焦坑闲试雨前茶。
集苏轼诗联
作者：岑雨岩
朝代：清
体裁：联

留得一钱何足赖；结为三友冷相看。
集苏轼诗联
作者：岑雨岩
朝代：清
体裁：联

知我自观犹可厌；此君何处不相宜。
集苏轼诗联
作者：岑雨岩
朝代：清
体裁：联

羞为毛遂囊中颖；莫示孙郎帐下兵。
集苏轼诗联
作者：岑雨岩
朝代：清
体裁：联

翠袖卷纱红映肉；短檠照字细如毛。
集苏轼诗联
作者：岑雨岩
朝代：清
体裁：联

老去山林徒梦想；归来车马已喧阗。
集苏轼诗联
作者：岑雨岩
朝代：清
体裁：联

肉芝烹熟石芝老；蟹眼已过鱼眼生。
集苏轼诗联
作者：岑雨岩
朝代：清
体裁：联

自笑餐毡典属国；难邀骂座灌将军。
集苏轼诗联
作者：岑雨岩
朝代：清
体裁：联

花前白酒倾云液；涧底松根斸雪腴。
集苏轼诗联
作者：岑雨岩
朝代：清
体裁：联

落笔已吞云梦客；披衣闲咏舞雩风。
集苏轼诗联
作者：岑雨岩
朝代：清
体裁：联

西流白日东流水；秋后风光雨后山。
集苏轼诗联
作者：岑雨岩
朝代：清
体裁：联

观书已获千秋镜；施佛空留丈六身。
集苏轼诗联
作者：岑雨岩
朝代：清
体裁：联

谁信诗能回造化；乃知身不在人间。
集苏轼诗联
作者：岑雨岩
朝代：清
体裁：联

闻道山中富奇药；那知竹里是仙村。
集苏轼诗联
作者：岑雨岩
朝代：清
体裁：联

雪底波棱如铁甲；树头初日挂铜钲。
集苏轼诗联
作者：岑雨岩
朝代：清
体裁：联

露布朝驰玉关塞；诏书行捧缕金笺。
集苏轼诗联
作者：岑雨岩
朝代：清
体裁：联

顾我小诗如点缬；祝君眉寿似增川。
集苏轼诗联
作者：岑雨岩
朝代：清
体裁：联

风来震泽帆初饱；春到江南花自开。
集苏轼诗联
作者：岑雨岩
朝代：清
体裁：联

饱食不嫌溪笋瘦；拥裘来看玉梅春。
集苏轼诗联
作者：岑雨岩
朝代：清
体裁：联

驻景恨无千岁药；割肥方厌百钱厨。
集苏轼诗联
作者：岑雨岩
朝代：清
体裁：联

高士例应怜曲蘖；使君先已洗尊罍。
集苏轼诗联
作者：岑雨岩
朝代：清
体裁：联

高士例应怜曲蘖；瘦词聊复托芙蓉。
集苏轼诗联
作者：岑雨岩
朝代：清
体裁：联

鲁公宾客皆诗酒；御寇车舆谢辔衔。
寻涧上先生故居
作者：岑霁
朝代：清

先民隐迹付寒烟，策杖相过一怆然。谷鸟飞鸣竹林外，山花开落草堂前。凿坏而遁名难晦，采蕨为粮世共贤。一曲山泉上沙出，何人溉灌种瓜田。
柏堂对月和周升逸
作者：岑霁
朝代：清

柏堂今夜月，云物不能侵。对此碧空净，闻君《白雪》吟。入帘明鹤发，绕树见禽心。坐觉清言久，疏钟报隔林。
自龙泉关过岭宿白云寺
作者：岑霁
朝代：清

万丈雄关到始谙，空中斗插五浮岚。白云僧下山头寺，黑雨龙飞石上潭。冰雪百层寒代北，波光一线认江南。闲身随处堪投宿，直上诸天是蔚蓝。
蘋花
作者：岑霁
朝代：清

翠叶金花杂杜蘅，湘湖千里最知名。秋风飒飒过南浦，乡思无端一夕生。
西山道中
作者：岑霁
朝代：清

扶携筇竹上空亭，夹路长松不断青。千尽涧泉飞洞壑，百盘螺髻入高冥。人行乱叶云迷屐，雁下寒芦雪满汀。空谷谁能继遗逸，《移文》应辱草堂灵。
贯华阁晚眺
作者：岑霁
朝代：清

轻飙起长林，疏钟应岩谷。一径度修篁，高阁散远目。江平帆去迟，树暗云归速。春江淡容与，寒花正芬馥。物情爱和煦，人意耽幽独。悠然酌山泉，夕阳下乔木。
露筋祠
作者：岑霁
朝代：清

沙草凄迷烟树昏，荒祠寂寞托贞魂。灵旗高卷秋风晚，惟有清淮照墓门。
韬光寺
作者：岑霁
朝代：清

磴道盘纡上化城，松篁影里乱泉鸣。径堆黄叶行偏滑，钟过白云声更清。带雨秋潮归海静，盘空山势到江平。道人尚有烧丹处，认得当年旧鼎铛。
春眺
作者：岳东瞻
朝代：清

信步寻春去，环郊绿一围。花香涵雨润，柳絮逐风飞。舞蝶留疏影，歌莺弄落晖。徘徊溪路转，携手送云归。
汉昭烈帝惠陵神弦曲
作者：岳嗣仪
朝代：清

土花漠漠青成堆，石麟卧月苍烟开。君王夜半乘龙来，天风吹酒金光杯。桑影童童覆朱瓦。玉人背立漆镫下。镡角荧荧的卢飞，金凫不到九秋野。蕙肴蒸兮兰籍陈，灵飙动兮璆锵鸣。蹇将憺兮不可接，云旗华衮光觥觥。疏缓节兮扬枹鼓，风前翁仲学巴舞。繁音吹落雕觚棱，纷纷楸槚摇神雨。
十亩
作者：岳映斗
朝代：清
体裁：七言律诗

闲闲十亩桔槔颠，火映荒篱倦鸟还。畦碧偶惊秋水至，人稀疑数晓星悬。颠狂骨性由来有，放浪乾坤此地偏。咫尺玉泉登顿少，镜中烟雨海天连。
失卫
作者：岳映斗
朝代：清
体裁：五言律诗

忆昔经离乱，以之寄死生。星飞汾水绝，电逸太行平。委曲逢人意，艰辛只自明。一朝青枥下，风雪怅无情。
抑搔
作者：岳映斗
朝代：清
体裁：五言律诗

玉绳宵且尽，昆岫月将韬。古木红云曙，新滩碧浪高。下除寻拄杖，穿径棘围祹。暂取鸡翁意，聊宽此抑搔。
不寐
作者：岳礼
朝代：清

不寐愁兼病，夜长如小年。雨声寒到枕，乡思乱如烟。孤影河西地，三秋塞上天。自知心力改，惆怅旧青毡。
古意
作者：岳礼
朝代：清

红粉蛾眉号善才，未央宫宴百花开。琵琶弟子皆承宠，月落香销独自回。墙内李花门内桃，春风吹动竞妖娆。谁知月下江妃树，别殿无人慰寂寥。
古意·其一
作者：岳礼
朝代：清

红粉蛾眉号善才，未央宫宴百花开。琵琶弟子皆承宠，月落香销独自回。
古意·其二
作者：岳礼
朝代：清

墙内李花门内桃，春风吹动竞妖娆。谁知月下江妃树，别殿无人慰寂寥。
心红峡口号
作者：岳礼
朝代：清

凤岭才过一半程，篮舆载满白云轻。荆关妙笔都看尽，不及心红峡里行。
望江南词
作者：岳礼
朝代：清

玉箫婉转黄鹂鸣，海棠枝颤垂丝轻。龙脑调水染退红，烟罗雾縠亲裁缝。大江南岸阖闾城，微风吹过香气浓。青鸟去时春在柳，奄忽榴花劝蒲酒。横塘底事梦纷纷，桂桨兰舟得渡否。举首望云云茫茫，江南万里心徬徨。
瓮子峡
作者：岳礼
朝代：清

两山叠青莲，一水折碧玉。落日西风寒，猿声堕高木。
病起
作者：岳礼
朝代：清

天涯花欲暮，病起小堂清。地远秋先至，山多雨易成。青枫閒钓舸，白发又边城。门外河湟水，东流日夜声。
秋日招曹广文最未至
作者：岳礼
朝代：清

魏武家声缥缈才，一江秋水思悠哉。桂香酒熟雁初去，黄叶斜阳人未来。蜀岭晴霞飞汉沔，梁州古月满楼台。与君十日期酣饮，莫误登高泛菊杯。
送客归太原
作者：岳礼
朝代：清

当日故人尽，君来今又归。燕门一杯酒，晋国几斜晖。马上吟黄叶，溪前掩竹扉。抛书东望道，皓首钓鱼矶。
道过洋县宿开明寺感怀
作者：岳礼
朝代：清

太守风流不可寻，筼筜谷口碧烟沈。白云秋水山城晚，落叶残阳古寺深。潇洒已无千亩竹，清贫犹忆昔人吟。荧荧镫火僧房榻，独对文殊此夜心。
春郊晚眺次韵
作者：岳端
朝代：清

长堤一望夕晖斜，芳树枝枝待暮鸦。西岭生云将作雨，东风无力不飞花。娇莺细啭留清昼，孤鹜徐飞带晚霞。野客独扶藜杖远，柳阴深处觅渔家。
题闺秀朱柔则寄外沈用济画卷
作者：岳端
朝代：清

柳下柴门傍水隈，夭桃树树又花开。应怜夫婿无归信，翻画家山远寄来。
自题画兰
作者：岳莲
朝代：清

十分珍重护芳丛，意在忘言淡荡中。尘外天然见标格，肯随桃李嫁春风。
城东杂诗
作者：岳赓廷
朝代：清

寒涛拍天涌，白昼亦常昏。山断陡临海，沙多高障村。间滩鸥鹭叫，怪石虎熊蹲。回视经行处，微茫屐齿痕。村际逢人少，喧声逐海涯。鱼从沙尾晒，饭向岛头炊。螺蚌乘潮拾，儿童没水嬉。莫言生计薄，住久亦恬熙。
城东杂诗·其一
作者：岳赓廷
朝代：清

寒涛拍天涌，白昼亦常昏。山断陡临海，沙多高障村。间滩鸥鹭叫，怪石虎熊蹲。回视经行处，微茫屐齿痕。
城东杂诗·其二
作者：岳赓廷
朝代：清

村际逢人少，喧声逐海涯。鱼从沙尾晒，饭向岛头炊。螺蚌乘潮拾，儿童没水嬉。莫言生计薄，住久亦恬熙。
游华不注
作者：岳赓廷
朝代：清

孤标绝依倚，突出凌平畴。城东一舒目，矗矗当晴秋。泰山自高大，兹峰转清遒。如人能自立，何必公与侯。我来游其下，犹见清泉流。试为陟厥巅，眺瞩意悠悠。谪仙既已往，吕仙不可求。聊骋一时兴，寻胜还三周。
登铁槎山
作者：岳赓廷
朝代：清

攀缘怯复疑，百里见厜㕒。及到所望处，还如初上时。幽花窥佛洞，古木荫龙池。此夜宿仙观，茫茫身世思。
访张青庵先生故居
作者：岳赓廷
朝代：清

穷老著书处，荒村剩草堂。树多亲手种，诗赖故人藏。夜月虚松牖，秋云冷石床。嗟予生不早，未得侍门墙。
访王秋史先生故居
作者：岳赓廷
朝代：清

二十四泉上，诗人旧掩扉。遗踪何处问，黄叶一林飞。狐兔窜荒墅，蓬蒿掩坏矶。百年今若此，边李故应微。
赠赛静甫先生
作者：岳赓廷
朝代：清

亦复在尘世，翛然无世营。身从贫转健，眼到老偏明。补屐寻山寺，移家远县城。连朝过我话，一杖去来清。
过董樵墓
作者：岳赓廷
朝代：清

峭骨此中闭，隤封谁得知。樵余犹有树，埋后更无碑。家近却难问，魂孤应苦饥。野薇还可采，荐罢不胜悲。
长山陈仲子墓
作者：岳赓廷
朝代：清

是否于陵旧，寥寥抔土存。碑残犹有字，城僻只如村。冷落带秋色，摧隤侵雨痕。至今齐国士，若辈可同论。
军中杂兴
作者：岳钟琪
朝代：清

到灶沙关外，营门淡晚烟。月光先到水，秋气远连天。归雁穿云去，饥乌带子还。西征诸将帅，辛苦又经年。
军中杂咏
作者：岳钟琪
朝代：清

地在乾坤内，人居朔漠间。日寒川上草，松冷雪中山。铁骑嘶沙碛，金戈拥玉关。楼兰诚狡黠，不灭不生还。
和玉千山人咏门神韵
作者：岳钟琪
朝代：清

岁底桃符换，家家为写真。侯疑封户牖，荣比上麒麟。共许千金面，同为一代人。葫芦依样画，祇惜傍风尘。
天山
作者：岳钟琪
朝代：清

偶立崇椒望，天山中外分。玉门千里雪，盐泽一川云。峭壁遗唐篆，残碑纪汉军。未穷临眺意，大雪集征裙。
感怀
作者：岳钟琪
朝代：清

好花好鸟帝城春，羁旅萧条白发人。处世慎如危栈马，流年迅比下坡轮。目昏晚读临窗隙，纸贵间吟拂壁尘。庄蝶几宵频栩栩，那能常似梦中身。
浣花溪秋日
作者：岳钟琪
朝代：清

白裕西风老薜萝，柴扉键闭免讥诃。衰年肺病投人少，落日秋声到树多。十载功名归战马，三边烽火忆明驼。九重若借西凉簿，宝剑犹堪靖两河。
燕台间居
作者：岳钟琪
朝代：清

危冠欹短发，老去厌华裾。画诺真投笔，间门敢避车。秋迟沙塞雁，春滞锦江鱼。偃蹇东华路，归怀绕敝庐。
登黄鹤楼和张无伪韵
作者：岳钟琪
朝代：清

黄鹄矶头楚水涯，层楼高敞接烟霞。偶然白发间吹笛，已是青门老种瓜。墓雨荒台空说梦，扁舟逐客竟忘家。古今都付东流去，倚槛无言看浪花。
赠蜀僧大岩联
作者：岳钟琪
朝代：清
体裁：联

有月即登台，无论春秋冬夏；是风皆入座，不分南北东西。
陈仓
作者：岳钟琪
朝代：清

云栈行将尽，平原四望秋。兴王无片土，卖酒有高楼。华岳云遥接，秦川水近流。磻溪思钓叟，遇合老夫愁。
岳庙联
作者：岳镇南
朝代：清
体裁：联

天章褒臣节，想当年竭力致身，忠孝兼全，万古精诚光日月；祖训衍家传，愿奕叶承先启后，蒸尝勿替，千秋俎豆炳湖山。
秋眺
作者：峒山
朝代：清

秋景未萧条，霜华夜半凋。草枯山露石，溪涨水平桥。白雁排空唳，青帘隔岸飘。依然摩诘画，谁拟辋川描。
挽郭嵩焘联
作者：峰焘
朝代：清
体裁：联

大富贵亦寿考，宜子孙羌无遗憾；泰山颓梁木坏，哲人萎曷禁哀思。
怀佟咸亨使杭
作者：峻德
朝代：清

一自轻帆挂早潮，武林烟月梦迢迢。不知红藕花开日，船泊西湖第几桥。
望潼关
作者：峻德
朝代：清

立马风陵望汉关，三峰高出白云间。西来一曲昆仑水，划断中条太华山。
望潼关
作者：峻德
朝代：清

立马风陵望汉关，
云峰高出白云间。
西来一曲昆仑水，
划断中条太华山。
立秋前一日有怀大钵子
作者：峻德
朝代：清

明日届商序，惄焉凄在怀。微风动高叶，残雨堕空阶。往事不堪问，孤情孰与偕。吾宗念之子，高咏坐秋斋。
飞帛涧
作者：峻德
朝代：清

我昔登此山，山中觇泉脉。有涧如疋练，高挂倚天壁。劈开万仞青，直走一痕碧。炎天雪霰飞，晴日冰雹射。今来值时旱，深山愆雨泽。又开龙用壮，攫碎苍岩石。此涧为壅塞，滴沥只微液。无复旧时观，苔存水流迹。时有松鼠来，就饮足局蹐。风吹堕松花，鼠惊窜崖隙。安得三日霖，复见泉百尺。清夜对弹琴，山月照虚白。
归化城偶成
作者：崇安
朝代：清

霜落金天草木秋，平沙一望战云收。黑河流尽千年恨，青冢埋将万古愁。宝纛不因除寇见，天兵岂为避寒留。先声到处群凶遁，耀德由来是远谋。
喜地山弟归自甘肃
作者：崇实
朝代：清

既出阴平道，还从塞上来。相看杂悲喜，握手转疑猜。大地秋风起，边城画角哀。干戈方满目，努力济时才。
广元道上
作者：崇实
朝代：清

千佛岩边景物幽，飞仙岭上更堪游。山青水绿嘉陵道，处处野花开石榴。
史梦兰继室田太夫人九十大寿
作者：崇星槎
朝代：清
体裁：联

瑞霭溢千重，鹤算长延，星辉宝婺；韶光逢九十，兕觥称祝，春满瑶池。
夜临湖上
作者：崇祐
朝代：清

凉宵一雨快新晴，洗出江容万里清。天际帆樯秋自远，水边楼阁月初明。深溪风闪渔镫影，野寺云流佛磬声。俯仰无言人寂寂，小舟闲在藕塘横。
泛舟遇雨
作者：崇祐
朝代：清

满天风雨促舟回，万顷波涛雪浪堆。半幅蒲帆两枝桨，诗人已自画中来。
史梦兰继室田太夫人九十大寿
作者：崇秋圃
朝代：清
体裁：联

八千岁为春，颂晋八风八表春华春似海；九五福曰寿，年开九日九旬寿母寿如山。
合掌峰
作者：崔㟆
朝代：清

奇峰閟天经，合沓神化积。密石涓细流，阴霞荡虚壁。息心响空音，万象俱践夕。流景媚林姿，归禽度云隙。平挹遥海苍，俯眷双湖白。空水倒群峰，恍惚天地易。洪幽撰耳目，眺听理勿隔。永观元化初，于焉振霄翮。
吴门道院弥罗阁
作者：崔㟆
朝代：清

飞阁层霄迥独攀，凌虚凭眺俯人寰。金铺昼暝栖云雾，碧落风轻礼佩环。槛外天低吴苑树，窗中人倚洞庭山。花洲锦缆知何处，千里毗陵一夜还。
山游纪胜
作者：崔㟆
朝代：清

冲襟蹑秋岑，日落千崖耸。孤啸临远风，势与江波动。轻策冠飞鸟，万象接幽踵。寒姿结霜标，阴泉澹云孔。横揽空濛表，不知烟霭重。拂石憩古苔，抚松托修竦。江色在衣带，寒涛坐来涌。
师子岩
作者：崔㟆
朝代：清

崇岩吐青冥，光响限林谷。栖神迹未化，践幽境转肃。缘流乱木区，遵石入云族。忽与烟雾并，稍知日月伏。目恬天岭交，心霁风霄穆。江海有端倪，乾坤不盈掬。翛然叩虚抱，松风媚幽独。
毗陵道中
作者：崔㟆
朝代：清

挂席当春杪，毗陵古岸舟。柳攀江雨细，亭没戍云浮。岁祲花空发，城荒麦未秋。东南财赋地，谁慰一人忧。
竹西亭
作者：崔㟆
朝代：清

歌吹扬州路，西亭旧足夸。香风散罗绮，夜月写琵琶。画鹢停深柳，春城覆落花。追思全盛日，肠断玉钩斜。
越西行
作者：崔㟆
朝代：清

越西之疆古姑蔑，南走滇黔右两浙。万山回合抱孤城，一道金溪沸奔雪。狂氛一夜吹黑云，闽关以北无坚屯。国家承平三十载，卒见烽火皆崩奔。弹丸小邑千岩底，踣之直用靴尖耳。城存与存亡与亡，不死犹图报天子。奔走风尘万岭间，齧指血溅蟠桃山。浮图一矢贺兰志，誓不与贼生同天。仰天叩心天鉴此，收城岂雪生民耻。百里提封谢主恩，孤臣待罪甘心矣。十年长吏愧苍黎，乱后还惊有孑遗。君不见月波亭上清秋魄，依旧含情照越西。
早行
作者：崔光笏
朝代：清

野店无更鼓，乌啼夜欲阑。远钟催客起，斜月照人寒。树密知村近，沙平觉路宽。行行天欲曙，晓日出林端。
过含山渔巘口昔避乱居此
作者：崔冕
朝代：清
体裁：五言律诗

天净秋无际，峰尖日出圆。人争投市米，鸟破下林烟。红叶高低路，黄花大小田。依稀村入画，坐卧十年前。
拟宋如意和歌
作者：崔华
朝代：清

羽声既凛冽，阴飙吹大荒。驱车过金台，目已无咸阳。余亦从此逝，无人燕市傍。
江上
作者：崔华
朝代：清

萧瑟满江上，一雁蘋际飞。水气杂渔烟，微茫入清辉。淡怀如高秋，生业在钓矶。大鱼饵不受，贪饵鱼不肥。断丝弃中流，石上散发晞。
浒墅舟中别相送诸子
作者：崔华
朝代：清

溶溶月色漾河湄，晓起频将玉笛吹。同上邮亭忘别绪，独行驿岸解相思。白蘋江冷人初去，黄叶声多酒不辞。此路三千今日始，蓟门回首雪霜时。
过江州有感
作者：崔华
朝代：清

但得绝流去，此行非我身。有军挥白羽，无令不朱轮。坐失邯郸策，空嗟洮水人。故园花已落，惆怅老风尘。
题严陵钓台
作者：崔华
朝代：清

功名莫后人，云台已㛹娟。生不能封侯，何当故人怜。昔年吴市门，辛苦南昌尉。应为妇翁留，七里光炯翠。
题严陵钓台·其一
作者：崔华
朝代：清

功名莫后人，云台已㛹娟。生不能封侯，何当故人怜。
题严陵钓台·其三
作者：崔华
朝代：清

水习荆南公，步习大司马。此时烟濛濛，羊裘卧月下。
题严陵钓台·其三
作者：崔华
朝代：清

水习荆南公，步习大司马。此时烟濛濛，羊裘卧月下。影落台千尺，光连水一隅。我来亦爱此，不独是狂奴。
题严陵钓台·其二
作者：崔华
朝代：清

昔年吴市门，辛苦南昌尉。应为妇翁留，七里光炯翠。
题严陵钓台·其四
作者：崔华
朝代：清

影落台千尺，光连水一隅。我来亦爱此，不独是狂奴。
游黄山宿狮子林作
作者：崔国因
朝代：清

三十年前此地游，禅房草榻暂淹留。湿云侵岫晴疑雨，深谷藏风夏已秋。自惜鸿泥成往迹，重携蜡屐豁新眸。山灵见我应相识，青瘦形容似旧不？
省耕诗
作者：崔如岳
朝代：清

圣主重民事，农官占岁祥。苍龙舒异瑞，朱鸟焕春阳。南亩青旗灿，东方紫气昌。民间舒疾苦，天上沛恩光。雨露沾人普，乾坤福物长。旋生欢忭色，顿觉耔耘忙。耕九无他虑，余三有积仓。闾阎闻舞蹈，俯仰颂虞唐。百二邦畿重，十千编户强。绀辕输玉粒，黛耜壮金汤。督稼资军实，省耕筹岁荒。鸟含佳种至，云拂野花香。秀草随时发，嘉禾与日芳。四郊歌干止，九土荷安康。草野勤劬笃，仁君爱育彰。蠲租欣旷典，履亩赋新章。庆集丹霞迥，风和玉辇翔。千官罗淑景，多士咏思皇。秉耒田家子，横经稽古郎。为传天子意，抒悃矢赓扬。
江村夜
作者：崔宏楙
朝代：清

微风沙碛岸，小雪暮江天。犬卧当篱月，人呼隔水烟。松门沽市酒，荻火打鱼船。寥深情无限，余心亦浩然。
颜岭
作者：崔宏楙
朝代：清

夕晖生寂寞，返景入幽林。归鸟有时下，孤云相与深。尚知蒙谷外，犹照古潭心。莫怪余光落，冰轮已满岑。
苏桥
作者：崔宜枚
朝代：清

红楼一簇柳千条，隔岸谁家紫玉箫。好是晓风残月里，送人帆影过苏桥。
野望
作者：崔宜枚
朝代：清

淡月明空林，寒云隐危堞。墟落寂无人，萧萧下黄叶。
岁暮送戴衣闻还苕溪
作者：崔岱齐
朝代：清

荒郊晴雪映行装，送客江亭恨渺茫。鸟近黄昏皆绕树，人当岁暮定思乡。经年文酒情相似，异地云山梦不忘。最爱苕溪好风月，明年我欲棹轻航。
燕来巢为李秋水作
作者：崔岱齐
朝代：清

去国怀乡莽自哀，旧时庭院锁莓苔。尘凝风幔人初至，梁落春泥燕又来。紫海路深音信断，红颜年远雪霜催。营巢哺子依君屋，也自逢秋未忍回。
移榻
作者：崔岱齐
朝代：清

移榻中庭趁晚凉，微风轻送野花香。萧然高卧浑忘暑，多少流萤绕画廊。
送侯屏山怀山归闽
作者：崔岱齐
朝代：清

木兰坡上草离离，秀影依稀映墨池。顾恺山川宜写照，王维兄弟尽能诗。客中归思同云远，江畔孤帆带月移。一片隋堤杨柳色，那堪又折向南枝。
隋堤步月
作者：崔岱齐
朝代：清

隋苑繁华半已非，隋堤烟月自清晖。紫箫团扇曾同照，锦缆牙樯何处归。水浸一天星影动，风摇两岸荻花肥。堪怜廿四桥边柳，惟有惊乌向夜飞。
上元同友游洪山寺限韵
作者：崔应阶
朝代：清
体裁：七言律诗

天际青浮一抹山，琳宫遥在翠微间。寻芳人共春携屐，习静僧常昼掩关。槛外雪消湘水绿，帘前鹤睡楚云閒。于今铁锁开鱼钥，雁塔何妨趁月攀？
九日过方顺桥书怀
作者：崔应阶
朝代：清

征途难破是愁围，秋满长堤叶乱飞。行客有情萦细柳，断鸿无次背斜晖。十年燕塞家频隔，九日龙山约屡违。此去正逢南下路，羁迟何事未能归。
卢沟桥观浑河滥漫歌
作者：崔应阶
朝代：清

长桥独扼天下雄，蜿蜒高拱横西东。伊昔何人能凿此，鲸蜺飞动神其功。无乃秦皇鞭石渡海之遗址，其为穆王鼍梁高架之奇工。不然何其宛转三百尺，隐如玉龙夭矫飞晴空。有时濛濛烟雨西山际，万壑直挂垂天虹。千年砥柱难与同，车书万国恒相通。下流不断桑乾水，发源遥自天池中。经过马邑云中之汩淈，始能伏沙穿石来无穷。吾闻昆仑之水分九派，三门壁立流冲瀜。此水得无分其一，蹴天撼地驱长风。洪涛直下三百里，奔流入海何匆匆。内有毒龙性难制，翻波搅浪威豪凶。呼吸百川神莫测，倏倏吐气蒸冥濛。扬鬐掉尾山岳崎，高撑双目凌波红。崩崖决岸迭肆虐，飞腾霄汉横相冲。有明三百年为害，田庐漂没无始终。先帝圣神功迈五，九河疏凿归溶溶。视此浑河若杯水，安能任其潎冽而汹汹。石堤高筑盘巩固，爰命勒碑封其龙。龙亦俯首曳尾去，遂移灵族潜珠宫。兆民有赖诵功德，郊原千里安春农。我以奉命来卢沟，孤城分守扼咽喉。西连秦晋之要隘，东接燕蓟之雄州。嵯峨凤阙云中浮，嶒崚山色横青虬。日夕怅望斯桥上，车尘马迹何时休。批肝豁胆谁其俦，济川之志徒悠悠。时维五月旱为虐，火云天际凝不流。赤日当午更酷烈，山焦海竭如焚丘。欲雨不雨蜚廉怒，黄沙黯黯摧城头。禾苗渐槁川泽涸，土烟赫赫生空洲。蛟龙饮渴鱼鳖愁，勺水余波安可求。我皇德际唐虞盛，日月明哲多神谋。垂拱无为勤厥修，万邦宾服皆怀柔。致治之要务在本，民生大计惟田畴。嗟此旱魃妨农事，下韶责己归其尤。咨尔臣工恪封事，勿使朕躬忝阙贻民忧。一诚昭格上苍意，帝遣天吴驱日驶。须臾大地凉风生，万顷云涛奔六辔。泼空浓雨翻银河，雷光电制金蛇细。溽暑潜消宇宙清，油油禾黍生平地。《康衢》、《击壤》歌神尧，含铺皞皞欢无际。雈苻敛迹四境安，刑清颇遂幽栖志。公余间眺水云开，豁然一声霹雳至。浑疑天柱半空摧，昆仑压倒巨灵臂。状如六鳌架海归南溟，长鲸吼跳波中戏。又如三军突出单于台，杂沓刀枪冲铁骑。雄涛万顷雪花飞，素车白马钱塘次。拿舟我欲穷其源，乘风破浪浑间事。息彼蓬莱最上峰，更寻织女支机器。星槎直泛斗牛还，骑鲸不效青莲肆。海阔天空任往来，谁能绊此垂云翅。胡为碌碌滞尘埃，谪居又非香案吏。秋如对酒且高歌，旷怀磊落搜奇思。兴酣长啸一声秋，西山烟翠多佳致。
月夜登南楼与黄甥感赋
作者：崔应阶
朝代：清

为客长安道，还家值暮秋。瘐楼一片月，边塞几人愁。雁冷东南去，江寒日夜流。相逢欢不尽，杯酒话沧洲。
登峻极峰
作者：崔应阶
朝代：清

欲上嵩高第一重，芒鞋竹杖趁云踪。双林迥出三千界，二室晴开六十峰。玉女几曾逢汉武，石坛不复继唐封。凭临未敢舒长啸，恐破天池走卧龙。
挽吴可读联
作者：崔志道
朝代：清
体裁：联

当先朝进谏之时，直节早推独步；自文恪捐躯而后，乡贤复见斯人。
叔鸿侍御见示癸巳元日八砖斋砖韵诗依韵答赠
作者：崔性学
朝代：清

钟鸣九陌散香烟，绣毂纵横月满天。甲第华镫连巷树，丁帘彩毾绕阶砖。歌随玉笛？喉急，妆理琼花掠鬓偏。选胜不知乡国远，聊将尊酒贺新年。春暖都门柳蘸烟，不禁归梦海东天。论交此日忘车笠，好古生平抚甓砖。笑我星轺诹俗远，谢君冰鉴爱才偏。朅来北学吾将老，强记风流似少年。
叔鸿侍御见示癸巳元日八砖斋砖韵诗依韵答赠·其一
作者：崔性学
朝代：清

钟鸣九陌散香烟，绣毂纵横月满天。甲第华镫连巷树，丁帘彩毾绕阶砖。歌随玉笛？喉急，妆理琼花掠鬓偏。选胜不知乡国远，聊将尊酒贺新年。
叔鸿侍御见示癸巳元日八砖斋砖韵诗依韵答赠·其一
作者：崔性学
朝代：清
体裁：七言律诗

钟鸣九陌散香烟，绣毂纵横月满天。甲第华镫连巷树，丁帘彩毾绕阶砖。歌随玉笛𢰦喉急，妆理琼花掠鬓偏。选胜不知乡国远，聊将尊酒贺新年。
叔鸿侍御见示癸巳元日八砖斋砖韵诗依韵答赠·其二
作者：崔性学
朝代：清

春暖都门柳蘸烟，不禁归梦海东天。论交此日忘车笠，好古生平抚甓砖。笑我星轺诹俗远，谢君冰鉴爱才偏。朅来北学吾将老，强记风流似少年。
和仁崖中枢韵赋谢黄鹿泉农部
作者：崔性学
朝代：清

海隅有狂客，友朋为性命。廿年游玉京，折节慕名盛。若将声气求，黄鸟鸣春令。故文畴与论，彩笔助谈柄。学业犹未成，白发羞揽镜。诗画纷赆行，满船虹月映。望古一披襟，不徒恋觞咏。敢言吾道东，许心实持正。
留别龙社诸君叠前韵
作者：崔性学
朝代：清

客里光阴届禁烟，离尊相属杏花天。征尘欲拂新题扇，奇篆犹摹旧赠砖。千里订交能莫逆，几人谈道本无偏。燕南歌筑君休笑，祇恋斯游已廿年。
赠志青侍御用前韵
作者：崔性学
朝代：清

清淡笔底落云烟，倾盖城南尺五天。敢道遗芬留桂苑，争瞻峻望在花砖。日斜瓯茗留香暖，春早盆梅得气偏。把酒重逢敦夙好，此诗应记各编年。
赠鞠人太史叠前韵
作者：崔性学
朝代：清

五云深处焕祥烟，手造凤楼笔补天。气压揆文《长庆集》，名高开国未央砖。京华私觌承欢宴，王道怀柔化党偏。从此北江企山斗，诗盟东海乐尧年。
挽曾纪泽联
作者：崔承刚
朝代：清
体裁：联

伟业继韦平，讵帝简方隆，使相终迟曹武惠；大名驰中外，正时艰未已，举朝共哭富文忠。
兴济旅店
作者：崔旭
朝代：清

古县荒寒傍卫河，多年仆仆此经过。优伶老得头如雪，犹拨琵琶唱艳歌。
夜泊青县
作者：崔旭
朝代：清

醉别津门去，南归一日程。孤灯照水宿，近郭见云生。剌促还乡计，迟回用世情。邻船人尽睡，倚枕独闻更。
旅夜
作者：崔旭
朝代：清

老屋一镫昏，荒山尚有村。风寒狸上壁，月黑虎蹲门。伴坐惟炉火，舒怀仗酒樽。醉眠忘路远，归梦不堪论。
无名氏青县察院留题诗
作者：崔旭
朝代：清

县古当衢路，行台枕碧流。蝉声喧树里，帆影度墙头。疆场传多事，桑麻报有秋。忧愁惟尽瘁，风雨入沧州。
秋夜
作者：崔旭
朝代：清

垂垂镫焰冷，铃柝促人眠。雁叫有霜夜，星明无月天。青门逢壮志，白社换流年。枕畔抛书后，鸡声梦著鞭。
肥乡乡学诸生恭送肥乡训导刘光陛先生百韵诗
作者：崔旭
朝代：清

隋陆才卓，未遑武功。绛灌绩伟，难振文风。况乎学博，化普黉宫。盘堆首蓿，镜兆芙蓉。笔虽鸣凤，韬讵娴龙。至于奋战，戈戟交功。宜命将士，谁师生童。乃投袂起，慷慨从戎。兼资文武，绝世英雄。拜手稽首，颂我明公。公处北海，山岳灵钟。霞轩稽首，颂我明公。王恭春柳，和峤寒松。词高黄绢，文选青铜。蜚声掷果，觅句支筇。从师千里，足用三冬。读书映雪，习射弯弓。文光射斗，剑气飞虹。关西夫子，贮药笼中。渊源有自，沆瀣相通。学成名下，命蹇闱中。白眉共服，青眼难逢。仅司木铎，诲我童蒙。肥乡地僻，谁振顽聋。甲寅公至，敷化雍雍。芹池秀撷，芸馆香融。捐修圣庙，櫜解囊空。主持文运，草偃风从。化行俗美，实大声洪。丙辰寇乱，倏迩山东。尾滋虿粪，毒爇狼烽。开州边鄙，逼近兵锋。乃奉宪札，奔令匆匆。从公匪懈，制腾无穹。嵎难负虎，道可当熊。更遵严令，团练乡农。遍历村落，恺劝愚矇。戈矛创造，旗帜裁缝。毁家纾难，咸荷帡幪。丁己荒旱，股动斯螽。群连乌合，翼奋鹏翀。有秋莫卜，比户谁封。食同硕鼠，集类哀鸿。戊午春暮，轸恤恩醲。公司其事，无闲始终。吏胥弊杜，鳏寡肠充。弃儿满道，谁念龄冲。捐金赎命，忧心忡忡。恩周童稚，泽及疲癃。赈期已满，公粟难供。春衣可典，母勿尸饔。藏书可卖，飧使有饛。咸知生乐，不觉年凶。迄乎己未，兵乱交讧。广平邻境，其势汹汹。又督团练，守望相同。滋除蔓章，转类飞蓬。大名七属，莫定萍踪。贤劳鞅掌，耿耿精忠。庚申海警，炮震艨艟。风尘黯黯，波浪汹汹。人情震动，贼势横纵。绸缪未雨，修筑宗墉。坚城犯险，厚值酬佣。乃铸军器，尅日兴工。乃足粮饷，图匮于丰。完守入保，孰敢疏慵。辛酉东匪，焚掠天红。村烧处处，城陷重重。书驰羽檄，军化沙虫。肥乡偏小，独扼兵冲。四月中浣，警报村翁。胡芦营外，聚蚁屯蜂。旌旗排列，矛戟磨砻。定难提剑，笞孰折葼。公闻愤激，驰五花骢。刃铦蹈白，弓劲弯彤。斑声雷震，炮火霞烘。绥交授首，兵接披胸。千军横扫，鼍鼓逢逢。右军光溃，全队分丛。云容惨淡，日色朦胧。力拼效死，誓欲摧凶。箭能耳贯，戈可喉舂。溃围而出，血染袍浓。殿而不伐，自掩勋庸。劳而不得，自失谦恭。御灾捍患，折节卑躬。丰功赫濯，雅度雍容。深沈将略，博雅儒宗。壮怀投笔，丕绩铭钟。宠邀宪眷，奏达宸聪。旂常勋茂，台鼎恩隆。锦袍璀璨，玉佩玲珑。门墙桃李，车马梧桐。揆文奋武，造帮登峰。生等从学，气质陶镕。执经座右，雪立帘栊。诘戎麾下，霜历矛鏦。见闻切切，颂祷喁喁。特书韵语，敬表私衷。
过流河
作者：崔旭
朝代：清

曲折长河水，回旋鼓柁行。岸颓村舍近，风利布帆轻。世事岂能料，吾身方远航。老来激昂意，未是爱浮名。
过船山师故居
作者：崔旭
朝代：清

此是频游处，重经步为迟。过门非旧主，传世只遗诗。恍惚仙山约，悲凉国士知。孤寒犹故我，忍泪立多时。
过袁家庄旧居
作者：崔旭
朝代：清

廿载曾居此，林塘尚有情。钓游思往事，去住笑浮生。老树门多改，荒渠草渐平。村鸡烟舍外，犹是昔年声。
题梅树君竹楼编诗图
作者：崔旭
朝代：清

我生有癖爱钞诗，残编败壁搜无遗。沽上梅三更好事，口吟手写不知疲。大张铁网操选政，不但心专气亦横。编罢邑人编郡人，我如六国遭兼并。更画欲起竹间楼，著君编诗坐上头。牙签错落排甲乙，清风入户吟声幽。此楼从君意中有，此编傥传千载后。后人见诗如见楼，诗卷长留楼不朽。君不见宋相寇公国号莱，官居鼎鼐无楼台。万事不如编诗好，何日我歌归去来。
饥民行
作者：崔旸
朝代：清

蒙裾复辑履，饥民卧道旁。不食问几日，欲语泪千行。去年河水涨，河西秋稼伤。严冬寒且饥，老幼多死亡。残喘延至春，乞食来此方。昨日过朱门，瓜牙如虎狼。今朝叩蓬户，十家九绝粮。命已悬旦夕，恨不死故乡。低头不复语，面目色凄凉。欲救无寸柄，徘徊空断肠。
盐山早发
作者：崔晨
朝代：清

雾气隐城郭，水光沿路明。一天无月色，遍地是蛙声。寺远钟初动，泥深客早行。前村在何处？隔树有鸡鸣。
对联
作者：崔暕
朝代：清
体裁：联

静几明窗参太极；孤灯夜雨读离骚。
挽张之洞联
作者：崔来临
朝代：清
体裁：联

文章道德，庐陵复生奄一去而莫追，学者皆为天下恸；谨慎忧劳，武乡以死报先帝之殊遇，苦心惟有古人知。
与清湖共赋
作者：崔梦远
朝代：清

过江鸿雁碧云秋，客思迢迢恋旧游。世远文章常欲哭，酒醒风雨易生愁。芦花白处怀卬友，柳叶青时到此楼。共是穷途馀侠气，羞将斑鬓对清流。
挽张百熙联
作者：崔炳炎
朝代：清
体裁：联

放仰岂个人私，薄海同惊梁木坏；涕泪为天下恸，瓣香永热火薪传。
清潭
作者：崔瑶
朝代：清
体裁：七言绝句

澄潭拟作玉壶看，水面风来滟碧澜。高泻银河千万丈，游人六月不胜寒。
行南山中
作者：崔璧
朝代：清
体裁：七言律诗

诗家清兴在林泉，何处寻秋不洒然。鸦带斜阳投晚树，鹭窥新水下平田。断桥西去寒山寺，峭壁中开罨画天。尘事纷纷如猬集，偷闲且作地行仙。
挽张百熙联
作者：崔甘雨
朝代：清
体裁：联

维新元老，颉光开创功臣，兴学储才，笼物豫留医国用；天步艰难，太息哲人其萎，鞠躬尽瘁，致身未竟救时心。
倡义
作者：崔益铉
朝代：清
体裁：五言绝句

皓首奋畎亩，草野愿忠心。乱贼人皆讨，何须问古今。
绝命诗
作者：崔益铉
朝代：清
体裁：七言绝句

起瞻北斗拜琼楼，白首蛮衫愤涕流。万死不贪秦富贵，一生长读鲁春秋。
黄菊
作者：崔益铉
朝代：清
体裁：五言绝句

佳色兼清馥，端宜处士培。羞同桃李节，迟向九秋开。
方式亭同年字都门旋里道出汴中·其一
作者：崔绣
朝代：清
体裁：五言律诗

伏莽秦川盗，劳师自岁年。转输粮百万，往复路三千。衣湿崤陵雨，鸡鸣灞水烟。鼓鼙声正急，悲愤入吟笺。
方式亭同年字都门旋里道出汴中·其二
作者：崔绣
朝代：清
体裁：五言律诗

灯火樊楼寂，夷门夜柝迟。互将诗数卷，商到月斜时。客梦黄山麓，乡心宛水湄。高堂增白发，羡尔得归期。
同治己巳避水姥坞觜
作者：崔莹
朝代：清
体裁：五言律诗

又向湖干住，依人屋数椽。晚山如我瘦，明月向谁圆。酒薄寒难御，愁多病易缠。怒涛飞不到，聊借一枝眠。
杂诗
作者：崔迈
朝代：清

癖性耽孤介，俗士多所忤。闭门稀出游，狭隘迫于路。往者游长安，求名不终遇。幡然归故林，颇得隐居趣。入室酒满尊，挂壁琴一具。虽无牺牛乐，且免神龟惧。啸傲《招隐》诗，吟咏《归田》赋。却怜世间人，醉梦几时寤。
卜居
作者：崔述
朝代：清

卜居烟火外，扫径薜萝间。地僻柴为壁，庭幽雪作山。白云心自静，落日昼常闲。薄暮无他事，焚香待鹤还。
宿窦店
作者：崔述
朝代：清

征马长嘶出凤城，少年作客为浮名。已无东阁留人住，惟见西山送我行。经济有怀还入梦，乡园多难独关情。月斜门外频催起，愁听晨鸡四五声。
崤关
作者：崔述
朝代：清

崤坂高无极，崎岖欲到天。云中低岭树，水际俯村烟。古戍余秦垒，残碑记汉年。二陵风雨地，驱马意茫然。
清化镇晚眺书事寄朱松田
作者：崔述
朝代：清

随山西南行，未暮憩孤馆。乘暇眺晚色，丛篁互疆畎。太行翠屏列，淇水玉带展。绿柳夹清渠，春城倚翠巘。拥泉溉陇亩，下田变沃衍。雪浪激飞轮，石硙如雷转。河曲野径迷，云起暮山断。细雨催人归，翛然忘近远。惜君未同游，寄此聊代柬。
磁涧
作者：崔述
朝代：清

际晓发落阳，亭午出磁涧。水流砂石间，青山夹两岸。突兀摩云霓，一径自中断。诘曲随山行，十步不相见。入谷天忽小，上坂山复乱。迤逦循水涯，倏忽登天半。山合疑无路，将近势复变。忽闻重霄中，人声若相唤。仰见穴处民，午烟起炊爨。群羊如蚤虱，蠕蠕略可辨。极目惬幽情，登临遂忘倦。更欲凌绝顶，乘风扪河汉。
下唐福
作者：崔适
朝代：清

推篷下唐福，振策自东山。惊浪喧沙上，孤舟出壁间。绿浮岩竹净，白拥水鸥閒。纵目多幽赏，何辞此往还。
吴兴怀古
作者：崔适
朝代：清

祖孙先后享殊荣，胙土分茅在此城。破虏起家归命覆，大吴终始在乌程。
春日有感
作者：崔适
朝代：清

古月照今人，西马驰东道。太始有迁易，故步焉常保。萧萧黄叶路，芊芊生芳草。冉冉孤生桐，根株半枯槁。日月一何速，忧心瞀如捣。不戚吾年往，因知我亲老。独步空堂上，何以靖怀抱。
舟中作
作者：崔适
朝代：清

束身入舟如槛猿，坐卧不稳心苦烦。夜泊梦打鼍鼓破，昼行饮泼风帆翻。奈何千里遂蹈海，安得一朝长闭门。我生栖栖何为者，桃梗岂闻土偶言。
过磨盘山
作者：崔预
朝代：清
体裁：古风

共工触何山，裂作磨盘坚。中道相弃置，愚公不能迁。一身落盘中，周回任盘旋。云霾簸其坳，日月摩其边。下坡蠖屈伏，上坡蛇蜿蜒。宽途仍窄步，左径还右穿。四角如饼缘，乱石如星躔。疲马策蚁封，轻车挽铁船。车辙碍马蹄，旅客被拘牵。自朝至日昃，不离山势圆。侧碾一无水，圆盖惟有天。不过磨盘山，安知行路难。
挽钱维乔联
作者：崔龙见
朝代：清
体裁：联

是名士风流，作画裁诗，自昔宦情原久淡；以宰官说法，浣衣脱粟，算来福命尚留余。
挽曾国荃联
作者：崧骏
朝代：清
体裁：联

东南再造，砥柱勋高，与斯民食德饮和，上慰宸衷隆眷顾；中外同文，长城望重，痛此日鞠躬尽瘁，永怀臣品励精诚。
题潘绎庈学使同年西园涉趣图
作者：崧骏
朝代：清

缉雅堂开宴，公余偶咏觞。吟君珠玉集，笑我簿书忙。径竹朝烟润，池莲晓露香。文星尝驻节，咫尺近宫墙。竹树昼沈沈，名园静绿阴。两番勤露冕，独树涤尘襟。化雨涵濡意，家山去住心。他年图画里，鸿雪迹重寻。
题潘绎庈学使同年西园涉趣图·其一
作者：崧骏
朝代：清

缉雅堂开宴，公余偶咏觞。吟君珠玉集，笑我簿书忙。径竹朝烟润，池莲晓露香。文星尝驻节，咫尺近宫墙。
题潘绎庈学使同年西园涉趣图·其二
作者：崧骏
朝代：清

竹树昼沈沈，名园静绿阴。两番勤露冕，独树涤尘襟。化雨涵濡意，家山去住心。他年图画里，鸿雪迹重寻。
东坡亭联
作者：嵇承志
朝代：清
体裁：联

忠爱著朝端，即蜑雨蛮烟，魂梦仍依北阙；文章行海外，想赋诗饮酒，勾留又在西湖。
古寺
作者：嵇文骏
朝代：清

连山云气深，苍藓断人迹。秋草没荒池，残阳余破壁。院静不逢僧，满地松阴碧。古佛犹含情，拈花笑对客。
湖上四首
作者：嵇文骏
朝代：清

渺然尘事不相关，竹杖芒鞋任我闲。最好日斜湖上去，坐临流水看秋山。湖阴几处有人家，多半门前系钓槎。羡煞白头老渔夫，晚凉支枕睡芦花。绿杨枝外飞黄蝶，红蓼花边立白鸥。恰好凉云散疏雨，一齐添作水天秋。又见楼台起暮烟，古祠风景宛如前。旧时朋辈寻诗处，疏柳蝉声二十年。
湖上四首·其一
作者：嵇文骏
朝代：清

渺然尘事不相关，竹杖芒鞋任我闲。最好日斜湖上去，坐临流水看秋山。
湖上四首·其三
作者：嵇文骏
朝代：清

绿杨枝外飞黄蝶，红蓼花边立白鸥。恰好凉云散疏雨，一齐添作水天秋。
湖上四首·其二
作者：嵇文骏
朝代：清

湖阴几处有人家，多半门前系钓槎。羡煞白头老渔夫，晚凉支枕睡芦花。
湖上四首·其四
作者：嵇文骏
朝代：清

又见楼台起暮烟，古祠风景宛如前。旧时朋辈寻诗处，疏柳蝉声二十年。
闲云
作者：嵇文骏
朝代：清

未许为霖雨，空教一世闲。无心低近水，有影不离山。偶尔随风去，悠然伴鹤还。夜来何处适，明月宿松间。
五台山
作者：嵇曾筠
朝代：清

昔人一览五台胜，谓可不须五岳游。把诗令我神辄往，襆被欲发仍勾留。那知山灵有深眷，衔命太原偿此愿。见山已自开心颜，况复驱车到天半。摩霄跨汉何嵷巃，呼吸直与精灵通。疑是娲皇此炼石，化作五朵青芙蓉。闻说东台特奇妙，拾级先登纵遐眺。夜半涌出朱砂丸，海外天鸡犹未叫。山僧复导过西台，举头正喜鸿蒙开。阴睛凉暖变俄顷，飒然万里边风来。遥指南台高几许，蹈虚蹑险如霞举。上方历历见星辰，下界冥冥自风雨。欲往北台更飘瞥，分明引入水晶窟。阴崖高叠万古冰，幽涧长流千岁雪。中台宛在山中央，云是文殊旧道场。驯虎何曾避行客，伏龙犹自依空王。飞泉宛转当檐落，注入清池长不涸。镜中大可印禅心，惟见一泓开澹漠。小憩刚逢梵课馀，妙香冉冉飘衣裾。到此能令众缘息，只有夙好犹难除。摄衣馀勇更一鼓，直上莲花岭头坐。两丸日月足底生，百道烟霞腰下裹。一峰万状难具论，诸山环侍犹儿孙。置身合在最高顶，俯瞰一气浑无垠。登高倘使心不猛，奇胜何由得全领。从知万事须造巅，赖得兹游发深省。朅来幸得公务闲，闲情暂寄水石间。幽吟颇得清净理，遐赏适在清凉山。却为王程难久住，摇鞭又入红尘去。回看一片出山云，不识为霖向何处？
夏日诸同人小集晚过龙泉寺南风氏园看古松限韵同赋
作者：嵇曾筠
朝代：清
体裁：古风

绿树荫苍苔，轻风送疏雨。东阁窈然深，佳时逢夏五。广平铁石心，独擅梅花谱。当暑爱冰清，风雅频挥麈。高会延四方，举觞胜飞羽。菽腐出仙厨，珍错安足数。荣光忽烛天，睿笔蛟螭舞。宠锡何便蕃，房杜崇贤辅。灿灿垂星辰，渊渊发钟鼓。逸兴到精蓝，清阴过亭午。名园百尺枝，偃盖虬龙古。下列水晶盘，悠然坐琼宇。老干薄丹霄，青槐借邻圃。即席出新诗，烟云落秋浦。此道鲁灵光，俯视庾开府。文章经济兼，衮职凭山甫。
寄天津范自牧观察
作者：嵇曾筠
朝代：清

有母常教独倚闾，显扬无计愧何如？南溟鹤唳归华表，吴地冰霜逼岁除。傥忆通门重启事，定教伏阙上遗书。忠魂已化苌弘碧，雪涕君恩浩荡初。
寄天津范自牧观察·其一
作者：嵇曾筠
朝代：清

怅望津门雁不归，尺书迢递雪霏微。每怀甘旨尘生釜，岂为行吟带减围。天地有情人落寞，云霄无路梦依稀。山公应念遗孤幼，寄与愁心问绣衣。
昭阳湖
作者：嵇曾筠
朝代：清

夜分摧捩柁，遂达昭阳湖。如行菱镜中，澹荡涵菰蒲。跳波月一丸，散作千明珠。天水浩相接，湛然纤翳无。五千五百顷，一色琉璃铺。空际下渔舟，点点疑飞凫。倚舷独凝眺，心旷神为舒。我尝考图志，信美惟此区。滕薛既合流，黄运仍分趋。讵徒资蓄泄，兼可济挽输。所嗟水乡洼，民力思其苏。幸逢清晏日，濊泽长涵濡。九重殷轸念，衽席沾宸谟。
登披云山眺海
作者：嵇曾筠
朝代：清

披云更上一层台，睥睨乾坤独举杯。海势欲浮台宕去，涛声直撼斗牛回。三秋笳鼓当风竞，千里艨艟蔽日来。为诏奸雄齐解甲，圣朝悬爵待招徕。
赭山
作者：嵇曾筠
朝代：清

沧江括地维，瀛海包天根。赭山驾长虹，校与他山尊。秦王昔驱石，一一皆东奔。鞭此不为动，骨立余殷痕。祇今数千年，独喜岿然存。潮汐靡不由，终古相吐吞。伊余董蔬导，出入宜穷源。拿舟涉洪波，周历惊心魂。幸使井里安，夷险非所论。努力凌绝顶，列宿高可扪。大江自西来，潮势互飞翻。坡陀触潆洄，水石声相喧。于兹悟治理，扼要先蛟门。登顿跨龙脊，不觉烟岚昏。
重阳
作者：嵇曾筠
朝代：清

秋老西风滞雨声，今朝重九报新晴。晓霞海色明吴甸，飞翠岚光入越城。百尺凭楼堪送雁，数竿戛玉胜吹笙。紫萸黄菊何心觅，香稻连畴足晚成。
镇海塔
作者：嵇曾筠
朝代：清

海色微茫金碧浮，矻如砥柱镇洪流。佛光炳耀驯龙藏，仙观高寒俯堞楼。新堰万寻平野障，远山一发暮潮秋。诸天赖倚崇墉久，绝胜东坡玉带留。
韩苏祠
作者：嵇曾筠
朝代：清

有唐文章雄，独推韩退之。深得六经蕴，能起八代衰。才名满天下，宰执犹未知。乃依徐州牧，幕下常栖迟。建封虽荐达，参佐何能为。奋笔三上书，鸣号固不辞。于君则敢谏，于友亦善规。平生凛名义，实为百世师。继起得髯苏，早岁亦不偶。晚乃持一麾，幡然重出守。是时黄流溢，诸吏咸掣肘。公独能制之，狂澜障以手。欲弭鲸鲵灾，甘为牛马走。水患乃立平，前此实未有。天子嘉其功，上表特称寿。至今被遗泽，民物庆康阜。迹与昌黎殊，文行均不朽。我来丛祠下，再拜酹杯酒。俯仰千载间，二贤堪尚友。
韩苏祠·其一
作者：嵇曾筠
朝代：清

有唐文章雄，独推韩退之。深得六经蕴，能起八代衰。才名满天下，宰执犹未知。乃依徐州牧，幕下常栖迟。建封虽荐达，参佐何能为。奋笔三上书，鸣号固不辞。于君则敢谏，于友亦善规。平生凛名义，实为百世师。
韩苏祠·其二
作者：嵇曾筠
朝代：清

继起得髯苏，早岁亦不偶。晚乃持一麾，幡然重出守。是时黄流溢，诸吏咸掣肘。公独能制之，狂澜障以手。欲弭鲸鲵灾，甘为牛马走。水患乃立平，前此实未有。天子嘉其功，上表特称寿。至今被遗泽，民物庆康阜。迹与昌黎殊，文行均不朽。我来丛祠下，再拜酹杯酒。俯仰千载间，二贤堪尚友。
题任城太白酒楼
作者：嵇曾筠
朝代：清

子仪起汾阳，先生可以退。季真归鉴曲，先生可以醉。只有先生是独醒，故向长安酒家睡。纵饮斯楼亦偶然，从之好事争流传。我来何处呼谪仙，山空水冷月在天。
龛山
作者：嵇曾筠
朝代：清

龛山亦秀拔，遥与赭山对。两山束一水，江海为之汇。是曰南大亹，众流贯乎内。不知自何年，沧桑迭相代。莽莽连平沙，扬尘应已再。陆陵蔽桑麻，水道几茫昧。我来一延览，早已得其概。山径虽不深，绵延足塘埭。浩浩日夕流，谁复患壅溃。龙飞凤舞交，峰峰无向背。溜乃趋中泓，四野都沾溉。曩时庆安流，是处歌康乂。何当挽天吴，包举凭坤载。
七夕前二日为内子生辰口占遥寄·其一
作者：嵇永仁
朝代：清
体裁：七言绝句

银汉迢迢不动波，针楼儿女指天河。明朝未必牛郎渡，添得年华愁里多。
七夕前二日为内子生辰口占遥寄·其二
作者：嵇永仁
朝代：清
体裁：七言绝句

小院深秋拭泪频，三年三度好青春。白头吟在何曾负，薄倖难为杂乱人。
七月二十八夜大风吹瓦自四鼓至次日已时雨淋淋不止僵立其下冷颤欲死为赋怪风歌
作者：嵇永仁
朝代：清
体裁：古风

大风吹瓦落叶飞，天昏雨急穿四围。蓬头赤脚如鹭立，毛羽湿尽无所归。淋漓水深积尺许，危樯逆浪争几微。倾山撼岳森严威，金戈铁马声依稀。人生患难至此极，空羡季女守斯饥。季女斯饥岩穴端，纵然陋室亦清安。任他拔木牵萝补，即有倾盆当瀑看。出门正踏危机内，何止冻饿称艰难。炎蒸寒湿疫疠攒，虻蝇虮虱纷成团。戾气所钟燄难触，呼卢使酒生波澜。惊魂未罢惊又起，一日恐惧千万般。为公死，岂偷生，公尚在，死无名。百年之内怪风少，此风应感天地情。
与宝月庵老僧
作者：嵇永仁
朝代：清
体裁：五言律诗

三载不来此，老僧意尚真。听钟无别事，沽酒莫相嗔。月乱风前柳，溪生雨后蘋。入吴伤逆旅，不信是吴人。
丙辰仲秋初旬值怪风雨
作者：嵇永仁
朝代：清
体裁：五言律诗

自是天心厌，颠狂风雨来。几年频见惯，今日更奇哉。叶落飘檐瓦，光腾起劫灰。由来烽火地，昏黑不须哀。
丙辰六月初七日晕
作者：嵇永仁
朝代：清
体裁：七言绝句

台上占天祸福端，阳乌黑晕尽团团。禁中象纬书难觅，大抵还从分野看。
东园访张三牧公
作者：嵇永仁
朝代：清
体裁：五言律诗

延陵船未泊，到即叩东园。野客不知路，苍头方候门。他乡家已破，老母齿尤尊。艰苦良朋意，为言鸡黍存。
东皋主人留榻
作者：嵇永仁
朝代：清
体裁：五言律诗

草堂悬木榻，灯照不眠人。独树听残雨，寒塘断比邻。静知交道薄，转觉酒徒真。明日江东路，波涛愁问津。
中秋次幼誉原韵
作者：嵇永仁
朝代：清
体裁：七言律诗

伤心儿女月明中，愁有蛮云酸有风。庭桂露边头共白，江枫霜里泪俱红。悲秋想去飘如叶，未老颓然衰作翁。山海戍兵何日罢，一杯潦倒菊香丛。
书寄
作者：嵇永仁
朝代：清
体裁：古风

炎海春三月，倾覆梧桐枝。疾飙惊凤凰，误遭罗网羁。昔鸣高冈上，今为群鸟欺。延颈不食粟，心记朝阳时。生理既断绝，远与丹山辞。早脱尘埃去，免为夔龙嗤。
买鱼
作者：嵇永仁
朝代：清
体裁：五言律诗

寒月明丝网，携钱买活鱼。云归双岸出，星落一潭虚。沽酒谁为对，题诗只赠余。风波最安稳，湖上可茅居。
五更
作者：嵇永仁
朝代：清
体裁：五言律诗

五更喧市船，伐鼓祀灵祠。水急星如掣，帆开树欲随。塔光垂羃䍥，渔唱起涟漪。独有沧洲思，白鸥知不知。
京口讯潘江如
作者：嵇永仁
朝代：清
体裁：五言律诗

乱后家园在，天留处士贫。入城看败瓦，居巷寂无邻。水活宜栽柳，山低好负薪。齐门难鼓瑟，归老著书人。
休休庵同梵林暨师巢舍弟
作者：嵇永仁
朝代：清
体裁：五言律诗

月明须放饮，难遣是残冬。有弟知艰苦，携僧共懒慵。灯昏长对佛，霜冷不闻钟。遥忆砧声里，寒衣授几重。
余辈在难所夜不贴席每晨辄鼾卧难起林翁晨兴料理盥水糜粥为赋辛苦篇
作者：嵇永仁
朝代：清
体裁：古风

辛苦复辛苦，老翁殊太贤。鲜衣美食数十年，一朝患难自炊烟。我辈顿忘服劳义，红日曝腹犹鼾眠。翁本宋代文昭后，渊源理学名家胄。蚤岁投笔慕萧曹，绣衣御史敛容就。海隅明末拥唐藩，参军一官且拂袖。扰扰尘氛不可知，欲隐山颠与水湄。攘臂下车愧冯妇，履尾犹幸脱藩篱。裹粮弃家游方外，元戎下士虚左待。疆场正值用兵时，牖户绸缪桑梓赖。鲸鲵出没系安危，招徕恢复知为谁。盈庭无如李阁部，节制八闽安边陲。运筹决胜视帷幄，大半皆出翁所为。楼船剿海纷纷举，请修文德罢师旅。红毛谋入中国巢，疏陈养虎未蒙许。临终遗草开渔禁，欲俾迁黎早得所。更是孤儿处危疑，老臣有子泪盈楮。防微虑远翁德高，交情生死敢辞劳。至今每读树滋集，抚掌叹息人中豪。英雄若以成败论，我曹难免逐泥粪。推心置腹伊何流，一筹莫展空拳奋。锁声琅琅柝声凄，与翁起坐听寒鸡。劝翁且复就高枕，明日敲冰和菜齑。
侯翁旧将也年已七十矣随公南来有妾相从年未满四十难作之日自经而死一仆妇一苍头同时并死噫亦烈矣哉
作者：嵇永仁
朝代：清
体裁：古风

侯翁徐州之贤豪，弯弓辽左筋力熬。壮岁驰驱能自立，出入营伍多勤劳。致身建节貔貅上，冲锋冒敌边海瘴。数十战阵饱经尝，老年气槩益精旺。甘心閒散归旧里，芒砀有田买耒耜。携家原为报恩来，节度当年恩重哉。覆巢生死不可知，正是裙钗决绝时。臧获相随黑夜月，耿耿黄泉泪流血。
偶成
作者：嵇永仁
朝代：清
体裁：古风

贫女自村野，使君觉姣好。不以色事人，进退一以道。妒者集如猬，视之若蒿草。蒿草有时枯，金石不可槁。回视眉黛人，能得几偕老。区区朴陋姿，患难实为宝。
冬夜梦回月照孤影聊以志感次蒙谷韵
作者：嵇永仁
朝代：清
体裁：古风

忆公趋神京，后车前旄旌。祖帐纷络绎，缟纻赠分明。握手尽贤哲，登堂叙弟兄。所重在道义，殊觉意气横。辇下久阔绝，卿相犹知名。轮蹄日滚滚，暗触红尘惊。外吏纵清贵，焉知内峥嵘。鸿鹄遭弹射，弋者思远征。此鸟薄云霄，网罗安可擎。愧彼高蹈踪，出处心交怦。圣明未敢负，事业殊难成。非若太平时，张弛无变更。公来当其厄，饮恨复吞声。报国惟捐躯，延喘待时清。留取啮雪志，无玷丘园情。仆本爨下馀，亦复同哀鸣。梁溪溪上泉，濯足兼濯缨。此愿不能遂，翻身骑长鲸。读公还家梦，英风吹北平。
凉谷
作者：嵇永仁
朝代：清
体裁：五言律诗

著书常早起，春日隐蒿莱。山气不可触，柴门犹未开。落花摧细雨，啼鸟恋空台。且莫敛怀抱，馀寒纵酒杯。
分啖白石榴
作者：嵇永仁
朝代：清
体裁：古风

炎方产果物，得此朴素质。寄来忧患馀，分甘口难述。结体大如拳，含浆润同蜜。备尝艰苦人，离离饱其实。我昔梦东岳，灵境天剖出。殿上璎珞垂，殿下冠裳即。明发再叩神，神语生凛慄。盼取榴花后，便是分明日。花发子既结，尚在幽暗室。触景乃回忆，莫非应验疾。祸福不可言，上帝重阴骘。我公能格天，风雷任飘飘。生死皆得所，慎勿惧斧锧。
刘纪纲
作者：嵇永仁
朝代：清
体裁：古风

太傅初入关，纪纲年少小。喘息随鞍鞯，待漏惊天晓。来往承天门，入直五云表。抱裯还进食，左右身缭绕。从征绝边塞，冰霜冻飞鸟。经月无人烟，汲水百里少。咄哉黄头郎，飞腾类騕袅。虽多诸健儿，不及此奇矫。体会在意先，忠厚省烦扰。驰策三十年，老大心忧悄。买马赴危疆，卖价供荼蓼。风波赤地起，巢倾类俘殍。束缚遭穷究，宦橐讵微渺。闻言气激昂，口舌休妄掉。我主为清官，天下人争眺。抚浙四载馀，逋累尚环绕。东南财赋乡，未尝爱寸草。况兹闽海穷，何忍困亿兆。请君检囊橐，百金用未了。此乃马价赀，苍天所皎皎。籍者意沮丧，白圭色愈皦。道路吞声哀，重阍冥且杳。
初度自嘲即次蒙谷寄祝原韵·其一
作者：嵇永仁
朝代：清
体裁：七言律诗

人生四十更何为，仗剑天南负所期。平世虚生留气魄，危途迥立见须眉。关山涕泪庭帏远，宾主伶仃天地悲。还忆田间农圃旧，短衣破帽也相宜。
初度自嘲即次蒙谷寄祝原韵·其三
作者：嵇永仁
朝代：清
体裁：七言律诗

野鸟于人何所图，网罗驱迫阻江湖。风波匝地身粗健，骨肉全家眼已枯。国难到今缝掖重，尘埋此日壮怀孤。青春莫恨无花放，留取花开向晚途。
初度自嘲即次蒙谷寄祝原韵·其二
作者：嵇永仁
朝代：清
体裁：七言律诗

一到兵厨滋味忘，飧荼茹蘖觉寻常。万千苦尽天心在，九十春深马齿强。须鬓星霜前岁白，形骸土木近来苍。老亲倘记儿时事，蓬矢桑弧总断肠。
初度自嘲即次蒙谷寄祝原韵·其五
作者：嵇永仁
朝代：清
体裁：七言律诗

寄我新诗慰我情，遥知义在万缘轻。衣冠文物蒙尘垢，襆被琴书付乱兵。病里两年神愈旺，歌来百感气俱平。人间若不逢霜雪，桃李春风浪得名。
初度自嘲即次蒙谷寄祝原韵·其六
作者：嵇永仁
朝代：清
体裁：七言律诗

检点年华次第吟，清明才过雨淋侵。儒编尽向风尘误，医学新从患难深。幼子愚顽留侍祖，孤身陷溺赖知心。古来忍诟还强力，世上浮名酒漫斟。
初度自嘲即次蒙谷寄祝原韵·其四
作者：嵇永仁
朝代：清
体裁：七言律诗

买犊将耕溪上田，田荒犊老客迍邅。谁能沈醉忘千日，我独知非早十年。仙佛学来尘劫内，柏松历过岁寒边。何时重整犁锄具，梦想桑麻已隔缘。
初秋杂咏·其一
作者：嵇永仁
朝代：清
体裁：七言绝句

葡萄带雨荐盘时，事事惊心游子悲。一点萤光秋草外，露浓飞不到书帷。
初秋杂咏·其七
作者：嵇永仁
朝代：清
体裁：七言绝句

漠漠一望渚田青，禾耳丛生泛野萍。自到秋来无好日，满天欲雨乱蜻蜓。
初秋杂咏·其三
作者：嵇永仁
朝代：清
体裁：七言绝句

薄薄云衣淡淡明，一蝉向晚独留声。池边绿叶随风捲，开尽莲花秋水盈。
初秋杂咏·其九
作者：嵇永仁
朝代：清
体裁：七言绝句

病骨逢秋影亦寒，须眉常借水中看。山僧虽朴能供客，亲摘园蔬佐晓餐。
初秋杂咏·其二
作者：嵇永仁
朝代：清
体裁：七言绝句

一剑空为道左留，葛衣寒甚不经秋。可怜骤雨狂风夜，浪打湖干避乱舟。
初秋杂咏·其五
作者：嵇永仁
朝代：清
体裁：七言绝句

凉风淅淅扇穷途，雁未南征少帛书。昨问故人家不远，轻帆两日射阳湖。
初秋杂咏·其八
作者：嵇永仁
朝代：清
体裁：七言绝句

散尽珠玑辗转贫，新秋早起看垂纶。为言姓字同泉石，湖上閒鸥识老臣。
初秋杂咏·其六
作者：嵇永仁
朝代：清
体裁：七言绝句

闻钟端不是闻笳，静里秋声反忆家。饭罢老僧相对坐，蒲团移近凤仙花。
初秋杂咏·其十
作者：嵇永仁
朝代：清
体裁：七言绝句

薜萝绕屋佛幢清，几日才秋络纬鸣。不是书生空露坐，代筹时事夜谈兵。
初秋杂咏·其十一
作者：嵇永仁
朝代：清
体裁：七言绝句

愁苦迎人便解诗，禅窗翻觉夕阳迟。秋风吹落梧相子，小鸟衔来复上枝。
初秋杂咏·其十二
作者：嵇永仁
朝代：清
体裁：七言绝句

烟火萧然里巷空，人家半借甓湖中。凄凉促织喧秋夜，织得愁丝几万丛。
初秋杂咏·其四
作者：嵇永仁
朝代：清
体裁：七言绝句

江干有警望飞援，羽檄星驰马足喧。二六时辰钟磬杳，秪林反道是桃源。
半城村
作者：嵇永仁
朝代：清
体裁：五言律诗

夏雾野冥冥，琅琊枕北屏。迎眸沂水白，回首鲁山青。老妇卖春茧，贫农仗雨灵。半城村市罢，初地读碑铭。
同友人出郊外
作者：嵇永仁
朝代：清
体裁：五言律诗

便作扬州客，寒涛不可闻。有家皆逆旅，出郭喜同群。蜀井前朝迹，隋宫新鬼坟。隔江烽火后，移驻水犀军。
同孙豹人泛雷塘
作者：嵇永仁
朝代：清
体裁：五言律诗

沽酒出城外，来寻渔父家。借船经夏浦，带雨看荷花。水涨蛟涎冷，风香燕舞斜。美人撤锦帐，日暮弄琵琶。
吴江夜发
作者：嵇永仁
朝代：清
体裁：五言律诗

忽觉夜风至，开船梦暗惊。渔灯犹未灭，江月正初生。越树崇朝色，吴门昨夜情。相怜游子意，过雁寂无声。
周二为荷亭
作者：嵇永仁
朝代：清
体裁：五言律诗

醉向荷亭宿，荷亭荷正妍。秋蝉非一处，暮柳尽生烟。草藉陈蕃榻，门通范蠡船。主人邀更酌，不敢逞高眠。
和幼誉早春诗
作者：嵇永仁
朝代：清
体裁：七言律诗

天时人意想阳春，刚到春来笑此身。冻雪已消迟暮恨，寒花空忆小园贫。炎方霁景推今日，多难题诗有故人。漫道彩鞭喧令节，也知乱后各伤神。
和幼誉病起原韵时中秋前五日
作者：嵇永仁
朝代：清
体裁：五言律诗

服食虚良药，蹉跎失意年。青毡三载破，白发几丝鬈。瘦骨形尪甚，新诗兴勃然。浪传天上信，桂在月中悬。
嘱林翁能任为余珍重残诗
作者：嵇永仁
朝代：清
体裁：七言绝句

墨沈荒唐滴泪残，酸风苦雨未曾乾。此身若遂沈沦死，留与寒家子弟看。
壬子下第后改治春秋未卒业辄遭祸乱念此事未了仍向友人借书穷研走笔纪谢
作者：嵇永仁
朝代：清
体裁：古风

鼓箧尝受书，鲤庭重风雅。乡塾所面命，埋头坛坫下。穷年问毛公，四始理潇洒。偪侧走科场，知稀遇合寡。清秋叹濩落，匏系伤草野。谁遗数卷来，同学手钞写。云是获麟篇，校定不苟且。公榖凿鸿濛，安定设垆冶。时乖而道危，此义未尝假。深愧记性拙，日夕手重把。管窥甫及半，丧乱吞声哑。文章弃如土，性命掷如瓦。喘息今尚存，嗜好独牵惹。死生固有分，读书志难舍。向君借琅函，一了夙业者。
多病
作者：嵇永仁
朝代：清
体裁：五言律诗

秋来复多病，何以遣吾情。已识形骸累，难将寒热争。摊书头易眩，拥被梦常惊。辗转还需药，持钱付老兵。
夜泛西湖
作者：嵇永仁
朝代：清
体裁：五言律诗

日暮歌船歇，澄流杳若空。倒峰湖气上，孤棹月明中。听曲怜司马，题诗忆远公。鄂王坟畔树，一夜起秋风。
家尔遐兄招过严陵
作者：嵇永仁
朝代：清
体裁：五言律诗

一自之官去，翻令会面疏。纡回千里梦，惊喜数行书。钓渚空啼鸟，青溪浅漾鱼。凭思好风景，行李漫踌蹰。
家岩若移居岘山
作者：嵇永仁
朝代：清
体裁：五言律诗

岘山新买宅，儿女就桑麻。薄日东邻树，寒风处士家。力田馀饮食，养母惜年华。莫更驱城市，南方正鼓笳。
宿迁
作者：嵇永仁
朝代：清
体裁：五言律诗

摇摇心靡定，去去路将残。声入黄河险，情随绿野宽。鸠鸣初下树，鱼活未离竿。待趁风帆过，波涛拂面寒。
寄养生书嘱令钞存
作者：嵇永仁
朝代：清
体裁：古风

余家中散公，好习养生言。才多而识寡，不获终天年。锻铁柳树下，弹琴竹林边。饮酒好放浪，傲睨权贵前。其意薄人世，但愿为神仙。子孙多修逸，犹得读遗篇。仙家书浩瀚，精微难以传。所留虽糟粕，亦能破拘牵。公在蒙难时，几席列瑶诠。探讨如熟悉，寄我意拳拳。洲岛邈难即，楼居复迍邅。静观聊意会，恩义等云烟。安能写黄庭，猿鹤相周旋。
寄家放庵兄
作者：嵇永仁
朝代：清
体裁：五言律诗

达夫真好学，迟暮乃知名。莫以户庭累，重牵婚嫁情。问年将五十，读易晓生平。有子如徇外，买田须劝耕。
寄张淮山吏部
作者：嵇永仁
朝代：清
体裁：五言律诗

遥忆钓鱼台，园林向水开。清风一下榻，明月共衔杯。野鹤时相过，閒鸥亦往来。昔年此风景，系马独徘徊。
富春江
作者：嵇永仁
朝代：清
体裁：五言律诗

春寒三月尽，风雨富春江。一线分天影，千峰赴海幢。重云飞瀑布，巨浪撼蓬窗。髣髴精灵过，归心逐此降。
对颠僧
作者：嵇永仁
朝代：清
体裁：五言律诗

镇日向魑魅，无如对此僧。笑来天际阔，痴绝道怀增。弄腕驰风雨，忘机扫葛藤。不知奇险地，偏自踏寒冰。
小僮
作者：嵇永仁
朝代：清
体裁：五言律诗

只有小僮在，随人马足间。经旬看故主，信口说时艰。甲帐秋方急，刍粮夜未閒。可怜渠病起，征戍隔千山。
少年行
作者：嵇永仁
朝代：清
体裁：五言律诗

年少娴弓矢，从戎久不归。一朝返故里，夹道生光辉。马勒装金轴，鱼肠挂铁衣。还看旧相识，白首尚寒微。
屏风山
作者：嵇永仁
朝代：清
体裁：五言律诗

寺后山光近，通明一窦悬。阳乌中外景，桂魄往来圆。孔雀张云翼，芙蓉列汉天。苍茫灵气厚，知与岱宗连。
平望
作者：嵇永仁
朝代：清
体裁：五言律诗

一气自苍灏，难分吴越天。鸟随枫叶下，帆带夕阳悬。古驿深苔碣，横桥锁暮烟。兵戈犹未歇，饮马太湖边。
忆曾筠右丹两儿
作者：嵇永仁
朝代：清
体裁：五言律诗

恒居怜稚子，绕膝自相亲。纸笔时偷弄，诗篇记未真。长贫今累母，急难仗何人。想到伶仃处，天涯倍怆神。
忆许子九日过滩诗有六时信历三千劫一日真同数十惊之句宛似难中景象不胜叹息
作者：嵇永仁
朝代：清
体裁：古风

许子先我归娄东，还家犹幸全高踪。口称婚嫁不曾了，更复衰年难从戎。记得来时历滩险，惊魂把握溪流中。那似江南鼓棹乐，布帆无恙乘秋风。似此欲前心反却，回头错愕呼篙工。垂老性命付一叶，千山万山愁无穷。眈癖爱奇游亦倦，舵楼诗在感微躬。往往念及神忧慄，谋归不忍首飞蓬。天开地裂遭九死，一生未卜将焉终。忽忆我友滩边句，风波如此毋乃同。
念别
作者：嵇永仁
朝代：清
体裁：古风

乳媪抱儿出，送我里门首。舟子举布帆，云俟河滨久。击榜冲凫鸭，解缆离烟柳。盈盈岸上泪，凄凄杯在手。岂不立逡巡，业已辞林薮。父母促治装，长拜出户牖。丈夫身许人，难与妻子守。但恐隔别来，骨肉得全否。眷怀梁鸿溪，愁云结岩岫。
怀李青章公车北上
作者：嵇永仁
朝代：清
体裁：五言律诗

北阙绕燕云，春风独忆君。离忧应共切，言笑孰为群。天路鸿音远，山丘兰气芬。去年相送处，门外驻斜曛。
憔悴吟
作者：嵇永仁
朝代：清
体裁：古风

余本抱犊人，东皋有荒田。荷锄将经营，课仆耕云烟。天南节度不肯放，聘书早到薜萝边。薜萝閒挂处士墙，处士一去令君伤。招携宾客置饯觞，吐词制调魂飞扬。有心负米恋草堂，堂上念旧催治装，可怜离别九回肠。陟岭逾滩跻险峻，一步一望吴天长。羁栖伏枕药垆间，海滨倦鸟思飞还。好音慰藉情凄婉，劝我停骖迟入山。好友掉臂行，病夫衔泪住。张罗设网日月昏，冥冥翔鸿去无路。雨雪从来霰集成，蓍龟四体先分明。自是愚忠被束缚，休嗤野客迷归程。吟来憔悴看双鬓，只恐秋添宋玉情。
憔悴吟
作者：嵇永仁
朝代：清

余本抱犊人，东皋有荒田。荷锄将经营，课仆耕云烟。天南节度不肯放，聘书早到薜萝边。薜萝闲挂处士墙，处士一去令君伤。招携宾客置饯觞，吐词制调魂飞扬。有心负米恋草堂，堂上念旧催治装，可怜离别九回肠。陟岭逾滩跻险峻，一步一望吴天长。羁栖伏枕药炉间，海滨倦鸟思飞还。好音慰藉情凄婉，劝我停骖迟入山。好友掉臂行，病夫衔泪住。张罗设网日月昏，冥冥翔鸿去无路。雨雪从来霰集成，蓍龟四体先分明。自是愚忠被束缚，休嗤野客迷归程。吟来憔悴看双鬓，只恐秋添宋玉情。
我仆
作者：嵇永仁
朝代：清
体裁：五言律诗

我仆去何急，点兵赴海滩。画旗秋色苦，白羽夜光寒。问慰今何赖，存亡汝更难。未能拦道哭，愁逐战云端。
拟古
作者：嵇永仁
朝代：清

常山舌既乾，两耳了不闻。声留白刃间，迟回遏阴云。首阳腹已馁，薇蕨徒芳芬。精气弥豪放，鼎食安足云。维彼苏属国，持节牧羌羵。十年如一日，冰雪嚼纷纭。求死既不得，坚志豺虎群。从容与激烈，大道原无分。上林□雁札，终得达圣君。愿言励忠悃，天心将罢军。
拟古诗
作者：嵇永仁
朝代：清
体裁：古风

常山舌既乾，两耳了不闻。声留白刃间，迟回遏阴云。首阳腹已馁，薇蕨徒芳芬。精气弥豪放，鼎食安足云。维彼苏属国，持节牧羌羵。十年如一日，冰雪嚼纷纭。求死既不得，坚志豺虎群。从容与激烈，大道原无分。上林白雁札，终得达圣君。愿言励忠悃，天心将罢军。
拳石台
作者：嵇永仁
朝代：清
体裁：五言律诗

天青入孤望，怪石卧层台。树密朝无雨，溪深夜挟雷。舣船惊白鹭，扫地落黄梅。遥觉峰峦到，东南霁色开。
摇尾行
作者：嵇永仁
朝代：清
体裁：古风

摇尾复摇尾，毋乃当年之黄耳。可怜走街衢，三载不得肉沾齿。低头宛转听人呼，路旁老兵将手指。此犬当初遭豢养，福宁甲帐曾栖止。朝出猎，斑马鸣，夕掩围，狡兔死。鹰骄隼怒誇得禽，捷足郊原无若此。虎冠镇将爱杀商，海滨抽刃如屠豕。金银玉帛堆成丘，后房子女前箜篌。椎牛未肯厚养士，狗栏日食分庖羞。春风颠扑白日变，昔时部曲今仇雠。旌麾锦络亦已矣，蛾眉皓齿随波流。珊瑚既碎珍珠泣，煎膏焚齿非无由。独馀此犬少著落，蹄寒骨瘦声啾啾。残浆冷炙便苟就，何人拉上南山头。
旱
作者：嵇永仁
朝代：清
体裁：五言律诗

赤日无云气，长风四野清。祇求凉雨过，不敢计秋成。檐燕侵晨出，山蝉竞夜鸣。那堪郊外望，处处桔槔声。
春日出睦州城游北高峰寺
作者：嵇永仁
朝代：清
体裁：五言律诗

浅濑昼鸣榔，春风触绪长。云中连塔舍，山半压城墙。野火明樵路，宵钟下佛堂。钓台何所见，烟月晚苍苍。
晓发燕子矶
作者：嵇永仁
朝代：清
体裁：五言律诗

风雨乱鸡鸣，披衣正五更。危矶吞水面，疾橹裂江声。塞雁一惆怅，沙鸥相送行。明时羞献赋，谁与念生平。
晴
作者：嵇永仁
朝代：清
体裁：五言律诗

閒门多积翠，燕雀喜新晴。四月榴花满，一天秧水生。溪光围破寺，草色露东城。纵有樵人过，牛羊不受惊。
曹秋岳司农倦圃
作者：嵇永仁
朝代：清
体裁：五言律诗

爱客司农性，花开不闭关。搆亭秋水曲，把酒夕阳间。人事无心绝，啸歌恒自閒。南湖有鸥鸟，应识谢东山。
月下松涛次蒙谷韵
作者：嵇永仁
朝代：清
体裁：古风

皎皎窗棂月，照此衣内珠。澹泊类禅寂，声沸心常孤。淜湃如奔涛，万马争须臾。已在金戈中，何暇虑雈苻。诚恐天宇崩，衽席无良谟。去岁雷雨震，阴阳俨合符。今岁大风发，赤子难藏躯。丁男习鼙鼓，老弱供役夫。十家九出门，阴屋走妖狐。境外野狼集，境内猛虎驱。宁任虎狼食，患难不相扶。当其处堂时，燕雀笑人迂。萧墙布荆棘，决裂暗远图。神龙一露尾，岂能顾头颅。我非明哲材，颇称抱杞徒。忧天不恤身，未免死道途。夏日犹若此，冬夜非有殊。心骨亦以摧，遑复问肌肤。憔悴二三子，兀坐室西隅。寒暑共偪仄，何时步通衢。死者业速朽，生者尚故吾。愿天早息兵，贼首先伏诛。逍遥松风前，掉头洗尘污。
有云蒙谷步履难移起立需杖扶之闻而呜咽与林翁掩面挥泪
作者：嵇永仁
朝代：清
体裁：古风

公年才四十，忧国发早白。况婴非常变，戈戟相逼迫。挺身蹈锋刃，杀者翻爱惜。明知不可屈，复恐纵羽翮。正在危急时，天地走霹雳。电掣金蛇光，雨喷神龙液。昼夜晦冥中，灯火惨然碧。欲操生死权，到此亦无策。重墙加禁锢，遂与人世隔。勺水粥半㿻，精力就枮瘠。寸步倚孤筇，艰难在咫尺。有时肆讪骂，左右皆辟易。人生无忠孝，何以持气魄。我与诸同侪，忝公座上客。闻声而嘘唏，泪落肠崩坼。诛孽与扶良，天意方显赫。
有人制新服见遗裂而返之
作者：嵇永仁
朝代：清
体裁：七言律诗

苦杀王孙不受怜，侧身狼狈意陶然。绨袍气暖颜凝厚，短褐毛穿骨愈坚。挟策惊闻官况好，埋忧甘作楚囚颠。升沈异地真悬绝，从此云泥道路边。
有赠
作者：嵇永仁
朝代：清
体裁：五言律诗

白发墙东叟，天明独灌花。豆藤牵爨室，苔藓上渔槎。月落留残魄，云晴变早霞。此时逢客到，尤喜断鸣蛙。
李生
作者：嵇永仁
朝代：清
体裁：古风

李生貌不扬，下笔能文章。鬓秃尚淹滞，资身无一长。妻子厌藜藿，十日九未尝。寄居市廛中，徒手奚所将。公来慰流离，收拾附宫墙。分俸给月饩，骨肉完糟糠。此意余独解，鼓劝诚忠良。驽者犹不弃，骏者感难忘。一朝祸患作，鼎沸如探汤。甲帐走鼪鼯，朱帘罗刀鎗。驱赴殿角门，拷掠先受伤。余辈四方客，同时遭桁杨。维子隶宇下，怪悉行与藏。极刑声痛苦，大声呼彼苍。公也念疮痍，开界活群氓。弃地多膏腴，屯田在垦荒。富国兼足食，庶几撑海疆。立谈偶相合，被录受恩光。条陈诸机宜，事事皆心伤。讯验果非谬，加罪真豺狼。鬼薪枫亭驿，血泪洒道旁。黑狱二三子，忧汝撄锋铓。箠楚坏筋骨，饥寒邻死亡。近闻里巷传，形骸尚未僵。伶仃旧妻孥，行乞共一方。我家几千里，黯然魂飘飏。
柳絮行
作者：嵇永仁
朝代：清
体裁：古风

昨日街头卖菜佣，道是杨花满城郭。落水沾泥舞向风，叹惜朱颜贱挥霍。东家西舍掩空帷，别引春光入帘幕。嫁婿莫嫁从军儿，地北天南恩爱薄。弓衣箭室壁生尘，物在人非恼闺阁。前年跨鞍争出门，誓将饮马黄河源。吴娇越艳生致取，区区糟糠安足论。事势蹉跎岁月缓，枕戈卧铁虮虱满。天道顺逆常分明，塞翁得失难预算。稿砧志气多骄矜，自家枕畔不曾暖。只道鸳鸯易作邻，拆夫散子供笑嗔。谁识故园飘柳絮，颠狂片片点芳茵。生死沙场归未得，翻令家鸡乱扑人。
毛子宾留除夕在禁寄馈烛炭
作者：嵇永仁
朝代：清
体裁：七言律诗

楚冠同戴不同名，尔为官来我舍生。亲在许人忧转愧，家忘为国辱偏荣。蜡消除夜风前泪，炭热寒宵雪内情。善易年来应更进，漫持河洛问君平。
泊舟太湖是日即解缆
作者：嵇永仁
朝代：清
体裁：五言律诗

预储今日酒，暂歇雨中船。湖气涵烟草，人家傍水田。石冲垂钓路，乌没挂帆天。闻道越江好，此时应采莲。
泾溪暮泛至湖口
作者：嵇永仁
朝代：清
体裁：五言律诗

放船溪水曲，引缆问田夫。返照上檐瓦，秋声入蟪蛄。潮来袁术墓，月动汜光湖。谁为捕鱼往，因人呼钓徒。
浪传
作者：嵇永仁
朝代：清
体裁：五言律诗

乌鹊何关喜，好音总未知。大都天下事，还在口头碑。厌乱人情剧，思安圣泽垂。沟渠甘浪掷，忍复见疮痍。
渡钱塘
作者：嵇永仁
朝代：清
体裁：五言律诗

清晓上江船，江空细雨悬。落潮沙气暖，击楫鼓声连。鸟雀冲林起，鱼虾出网鲜。万峰才透色，入望忽云烟。
湖心寺
作者：嵇永仁
朝代：清
体裁：五言律诗

湖水浮千顷，春流没半篙。石屏寒涨汐，烟树障波涛。寺有耕田利，门无送客劳。山厨薄滋味，四序剪溪毛。
漂母吟赠祝子再赓
作者：嵇永仁
朝代：清
体裁：古风

淮阴穷饿日，垂竿遇漂母。进食哀王孙，此意自千古。仆在琐尾中，蛇鬼混为伍。夙昔厮养儿，攘臂亦作武。唾秽满床头，低声不敢怒。拚此垂尽身，轻人若粪土。岂知刀砧馀，尚复恋故主。上天鉴寸心，皮骨未尽腐。虽然昏浊时，尘外各有取。祝子英雄姿，冰雪濯肺腑。结交第一流，贤豪屈指数。卓立清白躯，不肯傍廊庑。以此遘奇祸，忌之类猛虎。同时受缧绁，笑谈忘痛苦。殷勤识故旧，林翁惊相睹。性命须臾间，且复劝酒脯。屋乌转施爱，与仆话缕缕。私意窃许可，鲰生非狂瞽。偪处慰晨昏，疾病怜咻喔。僮仆日授飧，未尝间风雨。幸免食粗粝，充饥安贫窭。我非封侯相，欲报君何补。只此一饭恩，缓死力重努。
灯前梅影次蒙谷韵
作者：嵇永仁
朝代：清
体裁：七言律诗

冻蕊苞含霜雪痕，吹香散影若生根。怕随篱落沾馀土，尽扫铅华慰断魂。屋角酒杯难一醉，天涯纸帐几同温。无端飘堕成孤质，寒鸟啾啾叫破垣。
王于一自崇川至又送其过江上
作者：嵇永仁
朝代：清
体裁：五言律诗

山阳同避乱，孤棹过崇川。家累移湖上，诗穷自海边。空城千队马，落日一声蝉。君问江东路，曾留几井烟。
王幼誉梦同登金山寺题楼额以开旸二字应之·其一
作者：嵇永仁
朝代：清
体裁：七言绝句

北固高楼俯万寻，往来系棹一登临。梦中尚作挥毫客，江鸟江花共短吟。
王幼誉梦同登金山寺题楼额以开旸二字应之·其二
作者：嵇永仁
朝代：清
体裁：七言绝句

旸谷开时浴火珠，渡江春色柳梅俱。楼头收尽无边景，记得分明是此图。
琵琶女
作者：嵇永仁
朝代：清
体裁：五言律诗

养儿不识字，教女学琵琶。一拨胜越艳，再弹过吴娃。日供三斛黛，夜买千钱花。不愿入朱户，愿从豪富家。
瓶兰次蒙谷韵
作者：嵇永仁
朝代：清
体裁：古风

嗟哉王者香，幽谷纷未静。采撷人自喧，讵夺山巾性。春风不入帷，秋月照孤境。赖此数日妍，芳馨弥老劲。
病中三日不飧矣林翁为余治羹感而赋赠
作者：嵇永仁
朝代：清
体裁：古风

老翁伛偻向火垆，离披榾柮烟模糊。手提五味作汤液，殷勤劝我倾盘盂。肠枯腹槁不知饿，病中三日还伊吾。生平善病怕伏枕，所以形瘦肌骨癯。蒙谷关心悉此状，养神切嘱遥相呼。也知笔墨耗精气，其如思虑无时无。暂教挥洒吐胸臆，犹得遣愁离斯须。感翁厚，仗翁扶。脱非我翁旁调摄，宁待今日归山隅。
病中与沈子天成·其一
作者：嵇永仁
朝代：清
体裁：七言绝句

万折千磨病体缠，秋宵起倒一丝悬。劳君燃火炊糜熟，梦阻还家半觉眠。
病中与沈子天成·其二
作者：嵇永仁
朝代：清
体裁：七言绝句

药碗参苓日所须，而今伏枕尚踌蹰。艰难始识天心好，消受平生粥一盂。
登影翠台望泰山
作者：嵇永仁
朝代：清
体裁：五言律诗

岳气撼虚空，登台自不同。千峰遥枕北，群阜独朝东。云落碧霞殿，花飞青帝宫。还疑霄汉近，飒飒御天风。
百苦吟 其一 飓风
作者：嵇永仁
朝代：清
体裁：七言绝句

海国年年起大风，于今风势撼蛟宫。瓦飞木拔人摧仆，惊起羁魂碧落中。
百苦吟 其一百 祭墩
作者：嵇永仁
朝代：清
体裁：七言绝句

顽然块木本无灵，相伴文章奎壁星。谢尔忘怀从不语，一杯洒泣奠椒馨。
百苦吟 其一百一 告神
作者：嵇永仁
朝代：清
体裁：七言绝句

洒笔成文念颂高，狱中神主问皋陶。盛朝刑赏天威在，莫使看为弁上髦。
百苦吟 其七 霉湿
作者：嵇永仁
朝代：清
体裁：七言绝句

乍晴乍雨熟梅天，江北江南气候连。独有海隅时序改，四时蒸透破青毡。
百苦吟 其七十 浣衣
作者：嵇永仁
朝代：清
体裁：七言绝句

垢腻成团濯者谁，一身兼仆更何辞。鲰生龌龊心中少，不藉除烦清净池。
百苦吟 其七十一 涤器
作者：嵇永仁
朝代：清
体裁：七言绝句

潦倒惭无犊鼻裈，饭馀涤器到墙根。抛残剩汁皆愁味，若有文君惨断魂。
百苦吟 其七十七 书佣
作者：嵇永仁
朝代：清
体裁：七言绝句

翁啾妇唧作家书，道是参军饱蠹鱼。月月供他閒纸笔，平安两字漫踌躇。
百苦吟 其七十三 馂饭
作者：嵇永仁
朝代：清
体裁：七言绝句

义重难为接淅行，半盂土饭亦何争。尝来气味非畴昔，难买香从早稻生。
百苦吟 其七十九 蔽席
作者：嵇永仁
朝代：清
体裁：七言绝句

朔风暗袭土墙头，折苇牵萝禦冷谋。孺子柴门遮片席，不须更为杞人忧。
百苦吟 其七十二 粉粥
作者：嵇永仁
朝代：清
体裁：七言绝句

裹腹从军诸葛粮，难途舂粉疗饥肠。依稀退院山僧粥，豆麦成糜木碗香。
百苦吟 其七十五 劣酒
作者：嵇永仁
朝代：清
体裁：七言绝句

杯中断绝一年无，病里拘牵筋脉枯。欲博微酣沽市上，酸浆赢得满匏壶。
百苦吟 其七十八 医匠
作者：嵇永仁
朝代：清
体裁：七言绝句

口传病态索医方，虚实难凭气脉详。总是活人心术在，暗中调剂合岐黄。
百苦吟 其七十六 缺药
作者：嵇永仁
朝代：清
体裁：七言绝句

药碗参苓梦亦虚，买来都是草根馀。先生莫道卢扁手，尝然神农味不如。
百苦吟 其七十四 柳茶
作者：嵇永仁
朝代：清
体裁：七言绝句

竹炉烟里想山家，蟹眼烹来谷雨芽。一自掉船滩溜外，焙成柳叶当新茶。
百苦吟 其三 积潦
作者：嵇永仁
朝代：清
体裁：七言绝句

水深三尺釜生莱，人在圜中水气埋。野鹜如何飞不起，波涛平地最堪哀。
百苦吟 其三十 笳吹
作者：嵇永仁
朝代：清
体裁：七言绝句

芦管吹来日气寒，边军回首望长安。海邦也为防边设，地北天南恨一般。
百苦吟 其三十一 吏稽
作者：嵇永仁
朝代：清
体裁：七言绝句

小吏停轩罪籍呈，乾坤无罪此身轻。令严日日来稽察，认作秋闱夜唱名。
百苦吟 其三十七 臭虫
作者：嵇永仁
朝代：清
体裁：七言绝句

破柱颓垣黑夜游，兰襟臭味不相投。圆圆赤晕浮如粟，噬尽顽肌当石头。
百苦吟 其三十三 昼诘
作者：嵇永仁
朝代：清
体裁：七言绝句

圜墙黑雾罩通衢，多少行人悲向隅。念旧小奚来讯主，毒拳批颊血模糊。
百苦吟 其三十九 飞蝇
作者：嵇永仁
朝代：清
体裁：七言绝句

谗言罔极怪青蝇，蒙垢生平触类憎。充耳至今听否惯，飞来掠去有何能。
百苦吟 其三十二 卒狞
作者：嵇永仁
朝代：清
体裁：七言绝句

木客山魈结一群，经年耳目鬼纷纭。图将五岳谁携佩，白泽空中自护君。
百苦吟 其三十五 值班
作者：嵇永仁
朝代：清
体裁：七言绝句

一波一浪送危帆，阅尽潮头踞石岩。变态咆哮千百种，直如燕子语呢喃。
百苦吟 其三十八 虮虱
作者：嵇永仁
朝代：清
体裁：七言绝句

王猛雄谈定霸图，怀中扪出只些须。谁教肉相非王佐，只合供他饱饿夫。
百苦吟 其三十六 交更
作者：嵇永仁
朝代：清
体裁：七言绝句

暮鼓晨梆日夜嘈，挨时记刻较分毫。关情不似巡更雁，漏尽钟鸣枉自劳。
百苦吟 其三十四 夜查
作者：嵇永仁
朝代：清
体裁：七言绝句

傍晚催人锁钥间，琅琅震耳套连环。龙钟不似神蛟怒，空费机心铁树关。
百苦吟 其九 昏黑
作者：嵇永仁
朝代：清
体裁：七言绝句

恼人无赖值黄昏，黯黯愁云易断魂。晚照桑榆还在目，衡门此际逐鸡豚。
百苦吟 其九十 客俘
作者：嵇永仁
朝代：清
体裁：七言绝句

系去牵来尽楚冠，向隅饮泣各心酸。其间独有风僧好，笑把圜扉福地安。
百苦吟 其九十一 老亲
作者：嵇永仁
朝代：清
体裁：七言绝句

斑衣辜负著囚衣，白发亲恩报答微。未敢许人身固重，孤臣寂寞忍言归。
百苦吟 其九十七 同社
作者：嵇永仁
朝代：清
体裁：七言绝句

培园灯火浦云深，江左垂髫便入林。吴会群英名久著，梁溪独系野鸥心。
百苦吟 其九十三 忆内
作者：嵇永仁
朝代：清
体裁：七言绝句

抱犊田间夜辟纑，于陵偕隐盼征夫。堂前怕说南方事，肠断三年侍舅姑。
百苦吟 其九十九 旧游
作者：嵇永仁
朝代：清
体裁：七言绝句

岩壑逢迎到会稽，伧塘花竹最凄迷。温陵烟雨严滩月，到处张帆听鸟啼。
百苦吟 其九十二 昆弟
作者：嵇永仁
朝代：清
体裁：七言绝句

秣陵泛宅锡山家，一本枝开棠棣花。姜被寒温谁与共，误人多难滞天涯。
百苦吟 其九十五 同宗
作者：嵇永仁
朝代：清
体裁：七言绝句

立命堂中督课严，读书心远地沈潜。清修南渡司徒裔，对策多奇爱孝廉。
百苦吟 其九十八 故恩
作者：嵇永仁
朝代：清
体裁：七言绝句

白门太史作文翁，席上重裘解覆躬。更有濂溪淝水老，知希为我哭途穷。
百苦吟 其九十六 受业
作者：嵇永仁
朝代：清
体裁：七言绝句

招携琴剑别姑苏，恐类名场诗酒徒。膏火几年依别业，钓鱼台畔学为儒。
百苦吟 其九十四 思儿
作者：嵇永仁
朝代：清
体裁：七言绝句

梦到离家泪欲零，大儿五岁次三龄。解余手未停批点，曾学携书到父庭。
百苦吟 其二 瘴雨
作者：嵇永仁
朝代：清
体裁：七言绝句

蛮烟毒雾雨倾盆，湿尽炊烟火不存。绝食淋漓拚禁锢，何须行乞学王孙。
百苦吟 其二十 拘顶
作者：嵇永仁
朝代：清
体裁：七言绝句

木吏无言虎踞凭，相看顽铁骨模棱。书生不是鸳鸯颈，空向星前扣赤绳。
百苦吟 其二十一 枯肠
作者：嵇永仁
朝代：清
体裁：七言绝句

左图右史校雠年，邺架名山浩若烟。此日著书无半部，腹空搜索愧便便。
百苦吟 其二十七 炮警
作者：嵇永仁
朝代：清
体裁：七言绝句

捲地奔雷响彻天，危城气势触蛮烟。纵教掩耳偷馀息，鼠穴惊魂已两年。
百苦吟 其二十三 闻柝
作者：嵇永仁
朝代：清
体裁：七言绝句

闹煞沿门十甲牌，柝声敲断唤巡街。马蹄犹自频频过，搅乱云山彻夜怀。
百苦吟 其二十九 鼙鼓
作者：嵇永仁
朝代：清
体裁：七言绝句

马上鼕鼕道路悲，裲裆拂袖助铙吹。商声奏入军中乐，只合渔阳奋几槌。
百苦吟 其二十二 泪眼
作者：嵇永仁
朝代：清
体裁：七言绝句

吞声饮恨不曾乾，渐觉模糊眼力酸。纵有云山难极望，管中偷把上天看。
百苦吟 其二十五 邻哭
作者：嵇永仁
朝代：清
体裁：七言绝句

白骨如山卧战场，尘羹土饭悼新亡。近来巷哭多如许，只为清明到北邙。
百苦吟 其二十八 觱栗
作者：嵇永仁
朝代：清
体裁：七言绝句

城上呜呜画角声，秋残春老总伤情。千家按籍丁男数，一月三回听点兵。
百苦吟 其二十六 风鹤
作者：嵇永仁
朝代：清
体裁：七言绝句

难里如丝性命微，惊传消息是耶非。如予听惯齐东语，鸥鸟真忘祸福机。
百苦吟 其二十四 听砧
作者：嵇永仁
朝代：清
体裁：七言绝句

年年不见有寒衣，刀尺声中岁月非。戍妇至今犹若此，江南泪湿窦家机。
百苦吟 其五 冻雪
作者：嵇永仁
朝代：清
体裁：七言绝句

六尺飞花是瑞胎，三山盈尺作凶猜。连年乱洒鹅毛片，僵煞袁安做一堆。
百苦吟 其五十 敝履
作者：嵇永仁
朝代：清
体裁：七言绝句

历尽艰难烽火骄，三千里外寄踪遥。芒鞋踏破圜扉窟，画地空思圮上桥。
百苦吟 其五十一 木枕
作者：嵇永仁
朝代：清
体裁：七言绝句

削木如拳卧不安，惊心何梦到邯郸。曲肱虽是儒风味，抛却南窗此地难。
百苦吟 其五十七 臭墨
作者：嵇永仁
朝代：清
体裁：七言绝句

残沈如云碧作蓝，鲍鱼过肆味中含。松烟半铤能多许，薰透文心命不甘。
百苦吟 其五十三 竹刀
作者：嵇永仁
朝代：清
体裁：七言绝句

灭镝销锋传檄严，手无寸铁试齑盐。虽然浪掷庖丁手，抹煞铅刀削竹签。
百苦吟 其五十九 砖砚
作者：嵇永仁
朝代：清
体裁：七言绝句

端溪鸲鹆眼朦胧，信手磨砖骨易镕。莫谓此田耕不得，秋成应报旧山农。
百苦吟 其五十二 篾筐
作者：嵇永仁
朝代：清
体裁：七言绝句

蚁攒鼠耗搅尘羹，食息需人为扫清。赖得竹箩容纳便，行厨只此挈提轻。
百苦吟 其五十五 油箑
作者：嵇永仁
朝代：清
体裁：七言绝句

团扇流萤扑几星，冰肌无汗旧园亭。年来溽暑蒸人剧，一握芭蕉手未经。
百苦吟 其五十八 败笔
作者：嵇永仁
朝代：清
体裁：七言绝句

管城触处破愁城，吐墨吞毫百万兵。扫尽锋铓犹胜剑，诛心斧钺掌中擎。
百苦吟 其五十六 恶纸
作者：嵇永仁
朝代：清
体裁：七言绝句

万绪千愁诉不成，传心端藉楮先生。裁笺零落无云母，刻划篇章消几籯。
百苦吟 其五十四 草珠
作者：嵇永仁
朝代：清
体裁：七言绝句

山妻嘱付早潜修，一串牟尼臂上留。难里衣珠抛失去，菩提草粒费搜求。
百苦吟 其八 泥泞
作者：嵇永仁
朝代：清
体裁：七言绝句

闽俗风光著屐红，不教误踏在泥中。馀生汨汨泥涂内，何日登山倚谢公。
百苦吟 其八十 箍桶
作者：嵇永仁
朝代：清
体裁：七言绝句

黑漆先生桶破来，何劳劈竹作胚胎。祗缘要佐瓶罍用，肯逐人间废弃材。
百苦吟 其八十一 粪草
作者：嵇永仁
朝代：清
体裁：七言绝句

扫来积垢又成堆，总似閒愁拨不开。惟羡焚香郭有道，清风过处少莓苔。
百苦吟 其八十七 至日
作者：嵇永仁
朝代：清
体裁：七言绝句

铁骨寒梅待雪开，朔风六管正飞灰。老亲白发云天外，长忆儿曹去未回。
百苦吟 其八十三 溺器
作者：嵇永仁
朝代：清
体裁：七言绝句

交臂联床水火情，扑人溲气逼檐楹。君非沛上真龙种，头戴儒冠溺不成。
百苦吟 其八十九 抚棺
作者：嵇永仁
朝代：清
体裁：七言绝句

百计偷生君未能，我偏求死死何曾。君今先逝魂归国，死后寒儒尚履冰。
百苦吟 其八十二 秽厕
作者：嵇永仁
朝代：清
体裁：七言绝句

万石家风涤厕勤，颠危浊气触妖氛。客卿奇辱身投溷，似此何妨捉鼻薰。
百苦吟 其八十五 元旦
作者：嵇永仁
朝代：清
体裁：七言绝句

天时人意想阳春，刚到春来笑此身。满地烟尘昏黑里，不堪重问岁华新。
百苦吟 其八十八 除夜
作者：嵇永仁
朝代：清
体裁：七言绝句

恸哭谁怜阮籍穷，空将壮志负桑蓬。孤灯此夕更筹永，肠断东风听晓鸿。
百苦吟 其八十六 清明
作者：嵇永仁
朝代：清
体裁：七言绝句

昨日禁烟风雨声，今朝霁色属清明。南冠有客离乡井，空忆家中插柳人。
百苦吟 其八十四 恶梦
作者：嵇永仁
朝代：清
体裁：七言绝句

一枕荒唐意奈何，樵歌牧唱境蹉跎。儿家稳踞风波渡，唤醒全凭春梦婆。
百苦吟 其六 连阴
作者：嵇永仁
朝代：清
体裁：七言绝句

积雾沉霾深闭扃，窥天不放一痕青。无端盆覆奇男子，愁锁长空日气冥。
百苦吟 其六十 残书
作者：嵇永仁
朝代：清
体裁：七言绝句

断简残编走蠹鱼，零星收得当奇书。可怜廿载钞千帙，半付家藏半乱馀。
百苦吟 其六十一 炭痕
作者：嵇永仁
朝代：清
体裁：七言绝句

得句何尝不泪垂，更兼泪渍手中挥。倩人垩扫劳多少，清白流传几首诗。
百苦吟 其六十七 执爨
作者：嵇永仁
朝代：清
体裁：七言绝句

析薪炊火度时艰，童子呼来钝且顽。不若亲身犹省力，寒暄冷暖各相关。
百苦吟 其六十三 烟眯
作者：嵇永仁
朝代：清
体裁：七言绝句

丈地泥炉处处燃，雾中七里欲遮天。炫人五色元黄战，只道山柴数缕烟。
百苦吟 其六十九 缝绽
作者：嵇永仁
朝代：清
体裁：七言绝句

针线临岐慈母心，谁知破碎到于今。未曾乞得天孙巧，偷学缝裳免捉襟。
百苦吟 其六十二 尘灰
作者：嵇永仁
朝代：清
体裁：七言绝句

腊月乡风尽扫尘，悬竿缚帚屋梁新。两年度岁仍依旧，不见磨光刮垢人。
百苦吟 其六十五 觅火
作者：嵇永仁
朝代：清
体裁：七言绝句

雪浪银涛边海城，炎炎赤地祖龙坑。此间偏乏桑榆火，借取邻烟煮菜羹。
百苦吟 其六十八 食淡
作者：嵇永仁
朝代：清
体裁：七言绝句

海国煎盐价万寻，持筹恨不变黄金。一文羞涩无从买，淡饭春来剩苦吟。
百苦吟 其六十六 摘菜
作者：嵇永仁
朝代：清
体裁：七言绝句

剔尽根须洗尽泥，煮来盐味便成齑。饥肠藜藿都相习，心手艰劳不用提。
百苦吟 其六十四 乞水
作者：嵇永仁
朝代：清
体裁：七言绝句

汲绠求人渴欲烹，辘轳金井远无声。问余家在名泉邑，何事虚抛抱瓮情。
百苦吟 其十 昧旦
作者：嵇永仁
朝代：清
体裁：七言绝句

每到鸡鸣睡不安，五更心事半生难。起来怕见狰狞面，一枕天涯梦已残。
百苦吟 其十一 瞭灯
作者：嵇永仁
朝代：清
体裁：七言绝句

半明半灭影苍黄，照尽单衾瘦贴墙。一卷维摩犹在手，直疑禅舍佛慈光。
百苦吟 其十七 㻈面
作者：嵇永仁
朝代：清
体裁：七言绝句

神瘁形枯霜雪还，行年四十笑颓颜。何妨面目蒙尘土，自有光明照世间。
百苦吟 其十三 湿地
作者：嵇永仁
朝代：清
体裁：七言绝句

避乾就湿似僵魂，枕石终宵气不温。左臂至今成痛痹，天留右腕笔空存。
百苦吟 其十九 絷足
作者：嵇永仁
朝代：清
体裁：七言绝句

踏透层冰不怕寒，如何寸步一身难。却缘爱把沧浪濯，留与风波局内看。
百苦吟 其十二 屋漏
作者：嵇永仁
朝代：清
体裁：七言绝句

滴滴床头似泪悬，和泥和水浸衣穿。平生尔室原无愧，不透天边透雨边。
百苦吟 其十五 旱澡
作者：嵇永仁
朝代：清
体裁：七言绝句

探汤未熟贮乌盆，勺水人多搅易浑。去垢未曾偏惹垢，羡他江汉濯冰魂。
百苦吟 其十八 挛手
作者：嵇永仁
朝代：清
体裁：七言绝句

谁云医国补天工，尽在凄凉袖手中。总怕丹成飞欲去，仙人掌上受牢笼。
百苦吟 其十六 蓬首
作者：嵇永仁
朝代：清
体裁：七言绝句

短发和愁共作丝，镜中搔首叹迷离。凭谁栉沐添憔悴，结发春闺知不知。
百苦吟 其十四 负暄
作者：嵇永仁
朝代：清
体裁：七言绝句

几时曝背向蓉庄，别去频年荆棘长。冻结须眉同北地，南边如此盼朝阳。
百苦吟 其四 炎蒸
作者：嵇永仁
朝代：清
体裁：七言绝句

解愠南风未可期，烁肤如火烈风吹。炎方岂乏清凉散，烦恼场中扇不宜。
百苦吟 其四十 游鼠
作者：嵇永仁
朝代：清
体裁：七言绝句

阴房日夜走鼷鼯，粪土床前倾食盂。荼味不堪供大嚼，致教蹂践到寒躯。
百苦吟 其四十一 聚蚊
作者：嵇永仁
朝代：清
体裁：七言绝句

炎乡瘴海聚成雷，毒口趋时扑又来。巾帼须眉筋尚露，丈夫体劲不须哀。
百苦吟 其四十七 泥垆
作者：嵇永仁
朝代：清
体裁：七言绝句

焚檀炙桂梦徒然，爇尽寒灰榾柮烟。七十老翁愁足冷，三冬夜夜傍他眠。
百苦吟 其四十三 疫疠
作者：嵇永仁
朝代：清
体裁：七言绝句

错乱阴阳气候乖，网罗百口似枯荄。霜飞六月知天意，传染如何雪上埋。
百苦吟 其四十九 草褥
作者：嵇永仁
朝代：清
体裁：七言绝句

肌骨相侵冰铁痕，芙蓉温软不须论。印沙彷佛衔芦雁，偎藉郊原草几根。
百苦吟 其四十二 鬼啾
作者：嵇永仁
朝代：清
体裁：七言绝句

尽道阴房鬼火森，啾啾叫彻五更心。欲求雪痛招魂赋，我正羁囚痛更深。
百苦吟 其四十五 破被
作者：嵇永仁
朝代：清
体裁：七言绝句

买就零星败絮来，遮身此夜冻初回。黑甜乡里还家梦，不信天涯作死灰。
百苦吟 其四十八 瓦盆
作者：嵇永仁
朝代：清
体裁：七言绝句

盂水盘飧野老风，齑盐啖尽有时空。虽然易破犹能买，留作尧衢鼓缶翁。
百苦吟 其四十六 砂锅
作者：嵇永仁
朝代：清
体裁：七言绝句

甑破何劳顾盼为，搏泥钻火亦成炊。庖牺五味从中别，甘苦心脾只自知。
百苦吟 其四十四 碎衣
作者：嵇永仁
朝代：清
体裁：七言绝句

衣裳薜荔未为贫，百结悬鹑耐几春。磨尽生平穷骨健，傲他裘马少年人。
石塔院哭潜江刘学士
作者：嵇永仁
朝代：清
体裁：五言律诗

著书期后世，夫子竟先徂。可叹黄花节，伤心白社孤。人间空手泽，地下辨归途。萧寺秋风里，门生泣向隅。
石门
作者：嵇永仁
朝代：清
体裁：五言律诗

落日石门近，离怀苦未安。人烟争入浦，夕鸟倦啼寒。历历吴江尽，悠悠岁序阑。不知霜月下，犹作故乡看。
祝子再赓赠被
作者：嵇永仁
朝代：清
体裁：七言律诗

地折天摧云日黄，与君同难各踉跄。网罗开后关心处，襆被携来稳梦乡。落魄无亲空慰藉，知音赖尔识佯狂。庭除儿女盘桓足，莫忆风波恼断肠。
秋夜
作者：嵇永仁
朝代：清
体裁：五言律诗

虚堂复何事，入夜但闻钟。送客还茆屋，携琴就古松。清阴生暗壑，凉月上高峰。坐觉林香满，岩花开几重。
秋夜梦回纪旧事次蒙谷韵
作者：嵇永仁
朝代：清
体裁：七言律诗

尚方赐药拜恩浓，紫禁宵传出秘封。刻刻五云驰慰病，盘盘大内撤殊供。身当逆难坚金石，梦到云霄渥鼎钟。自是臣心通北极，遥知南望泪千重。
秋夜次蒙谷韵
作者：嵇永仁
朝代：清
体裁：五言律诗

寒衣何处授，彻夜纸窗明。节近天香远，人稀鬼火生。枕书多是泪，死国亦无名。千水千山路，捐躯自有情。
秋思
作者：嵇永仁
朝代：清
体裁：五言律诗

落叶满秋林，秋声不可寻。高楼有思妇，夜起弹瑶琴。越国海云变，吴江烟水深。轮台千万里，何日罢笳音。
秋日再过严陵
作者：嵇永仁
朝代：清
体裁：五言律诗

作客易悲欢，秋天又早寒。云山常寂寞，世道自波澜。暂住梁鸿里，重来严子滩。风霜羁旅色，不敢镜中看。
竹外
作者：嵇永仁
朝代：清
体裁：五言律诗

惊看盈尺笋，翠影到柴门。出土云霄气，瀰天风雨痕。鸟声如隔涧，人迹不成村。赖有田间叟，乘閒共把樽。
笼中画眉次蒙谷韵
作者：嵇永仁
朝代：清
体裁：古风

夙昔隔人境，饮啄自静好。徘徊郊外山，栖止云际岛。抚躬虽渺末，氛祲无足恼。青鸟传素书，黄雀衔至宝。是物各有奇，志岂谋粱稻。误堕虚声中，尘垢不能澡。生死属他人，祸福奚足道。阆苑有琼枝，玄圃有瑶草。旧时嬉戏场，拘墟空在抱。此身寄樊笼，此心恋野老。
索药书
作者：嵇永仁
朝代：清
体裁：古风

我读轩岐书，平日甚了了。自谓此中人，心目始分晓。虽无折肱勤，亦既穷要渺。危病偶一试，庸医颜色悄。方知神圣徒，不在万物表。出门携药笼，男妇辄环绕。颇能去疾苦，壶天未尝小。即在祸患馀，起疴亦不少。诚恐先朝露，著书盈寸杪。精力日以衰，笔墨觉繁扰。方帙散与众，冀拯枉共夭。公裕济世怀，颠沛尚矫矫。视人有痛痒，酷似茹荼蓼。为我觅残书，痌瘝谢亿兆。
红桥庄歌行
作者：嵇永仁
朝代：清
体裁：古风

秋风荡漾扁舟早，双桨到门搅怀抱。薄雾笼烟水气蒸，鸡鸣桑树催晨兴。怀中洁白鹅湖绫，眼枯难拭泪痕凝。良人远游意飞腾，不知前路多寒冰。虽然弧矢分所应，临深履薄生战兢。上有高堂下乳稚，养亲教子将何凭。出门儿女愁葛藤，欲语不语长抚膺。矫情挥袂急解缆，蒹葭摇落凫雁升。野老涤场将打稻，渔翁拨剌亦开罾。惟有征夫舍耕钓，红桥庄上画栏凭。
纪异·其一
作者：嵇永仁
朝代：清
体裁：七言绝句

香烟缭绕寿亭祠，千古衣冠系所思。忍使忠良遭陷溺，先教烈火自焚帷。
纪异·其三
作者：嵇永仁
朝代：清
体裁：七言绝句

贮水凝空瓦缶盈，朝朝挹注藉澄清。无端声剨如冰裂，从此兵厨不问羹。
纪异·其二
作者：嵇永仁
朝代：清
体裁：七言绝句

鸟雀空灵得气先，知几无复恋檐前。人间兵气猖狂甚，入屋纷纷似避鹯。
纪异·其五
作者：嵇永仁
朝代：清
体裁：七言绝句

官扇迎头舞向风，马前仪卫去匆匆。天清日白回飙急，五帝祠边沙蔽空。
纪异·其四
作者：嵇永仁
朝代：清
体裁：七言绝句

扃钥重门霜较严，下帷童子绝窥觇。如何黑夜闻排闼，屋上狐狸影自潜。
羊流店
作者：嵇永仁
朝代：清
体裁：五言律诗

风流羊太傅，故里至今存。日暮思三径，天空问九原。云嶅开远嶂，汶水带荒村。父老谈遗事，林泉细讨论。
自解
作者：嵇永仁
朝代：清
体裁：五言律诗

入眼藤花落，新诗不禁生。登楼当有月，听鸟到无声。年少难摧折，情多变老成。旧游知几处，昨梦石头城。
范文肃公神影悬旧署被扃妇女岁时敛钱奉祀感而纪以诗
作者：嵇永仁
朝代：清
体裁：五言律诗

太傅遗恩在，难忘患难中。久疏家庙礼，犹带野芹风。钗珥虽微值，香花幸未空。帝庭如不远，陟降慰孤忠。
萤火
作者：嵇永仁
朝代：清
体裁：五言律诗

长夜苦难睡，深房飞一萤。似犹亲故物，全愧治专经。势扑灯檠火，光凝屋漏星。此身输羽翼，出入破幽冥。
蒙谷以炭画壁自云目之为狴犴声
作者：嵇永仁
朝代：清
体裁：七言律诗

孤臣画壁炭痕香，十日熬饥绝水浆。叫破帝阍俱是泪，呕残心血更何伤。留题触手无斑管，得句惊魂对土墙。只恐他年重拂藓，断章零落泣斜阳。
蒙谷咏墙角仙人掌诗中垂念余病诗以答之·其一
作者：嵇永仁
朝代：清
体裁：七言绝句

一枝浪掷土墙根，道是仙人掌上痕。端为孤臣憔悴里，天开双蒂说迎恩。
蒙谷咏墙角仙人掌诗中垂念余病诗以答之·其二
作者：嵇永仁
朝代：清
体裁：七言绝句

不服参苓已两年，每逢入夏痛熬煎。怜余间阻殷勤问，多少深情毫素边。
蒙谷寄心经说义览之顿觉身世皆空亦火宅中之清凉散也系以诗
作者：嵇永仁
朝代：清
体裁：古风

齐梁佛教入中国，翻译金经重石刻。自此默證西来心，便觉尘网缚羽翼。名教大端在君父，语言文字黜杨墨。究竟生死是苦海，寻津觅岸此为得。遭逢劫火性命轻，不空诸有即迷惑。鼓山袖子演宗风，开堂说义破茅塞。髡翁原属过来人，焚香静悟手一则。大千毫发照须眉，日月经天何可蚀。却扫蒲团向上参，此经化作青莲色。
蒙谷每逢庆辰辄望北再拜诗以纪之
作者：嵇永仁
朝代：清
体裁：七言律诗

古人每饭不忘君，忠孝何曾患难分。铁锁久尝心似铁，云山难阻气如云。但求北极星辰拱，忍对南冠鬼火焚。那得因风生感悟，尽销壁垒付斜曛。
蒙谷眼力模糊寄询方书药物
作者：嵇永仁
朝代：清
体裁：五言律诗

眼光岂似漆，患难总苍茫。泪染模糊影，愁看战伐场。方书还自检，药物仗谁将。何日开眸子，浮云扫大荒。
蒙谷见示云欲寄微物将意守者不从为之闷绝敬答
作者：嵇永仁
朝代：清
体裁：古风

东南鼎沸何物有，但愿骨肉今速朽。求死不死天胡为，欲寄故人遭掣肘。鲸鲵作浪风波边，借问几时安枕眠。梦魂各自能来往，留取寸心明月圆。
蒙谷见遗雪梨
作者：嵇永仁
朝代：清
体裁：古风

五内俱烦热，渴饮不得浆。虽邻大道侧，绠短愁汲长。火云大如轮，炙手如沸汤。家居名泉里，轻身去故乡。梦寐九峰下，涓滴生清凉。如何堕羽翼，陷溺摧肝肠。握此香水梨，感激意相将。平日推食心，固结为哀伤。曾几变寒暑，遂致成沧桑。入口犹唾馀，沁骨诚难忘。愿与同怀子，甘苦始终尝。
蒙阴
作者：嵇永仁
朝代：清
体裁：五言律诗

东蒙高在望，我欲采灵芝。未得江心汲，先凭石火炊。名泉随杖涌，斜日下山迟。且喜乘新爽，春风已过期。
虞山省杨子常表伯
作者：嵇永仁
朝代：清
体裁：五言律诗

乡居三十里，城郭不相闻。园内驯禽鸟，门前足水云。清尊邀入夜，白发喜谈文。若问谋生事，春田草未耘。
被难之日尚挟钞本秘书数册恐其穷搜因预探而出之
作者：嵇永仁
朝代：清
体裁：七言律诗

秘书几卷出怀中，委向泥沙黯淡同。过目云烟皆幻物，惊心文字亦飘蓬。青毡无计偕归岭，白袷何由再御风。若使上林徵著作，茂陵词赋故园空。
观猎
作者：嵇永仁
朝代：清
体裁：五言律诗

青草郊原外，黄沙日气蒸。骄风嘶怒马，健臂立饥鹰。细柳将军过，穷崖猎士登。橐驼垂野兽，鞍上月轮升。
览镜中白发次蒙谷韵
作者：嵇永仁
朝代：清
体裁：七言律诗

漫誇龙凤大夫姿，何似山郊祝寿眉。用世自然难避世，酬知焉敢效无知。三分骏影惟存骨，一种颠毛但有丝。不分此生憔悴尽，旁人犹道是情痴。
讯林翁所觅书
作者：嵇永仁
朝代：清
体裁：七言绝句

老人觅得几般书，梦蝶乘牛道所居。独有淮南子书好，少年渔猎愧生疏。
记梦
作者：嵇永仁
朝代：清
体裁：七言绝句

发白双亲尚在堂，娇孙习字列肩行。抱书问母缘何哭，道是余魂归故乡。
谈长益留楚中未还
作者：嵇永仁
朝代：清
体裁：五言律诗

江声寒白日，环抱野人扉。一自出门去，空巢有燕归。依槎潭影动，投馆夕阳微。不有登临者，天涯谁息机。
赠王龙泉守备
作者：嵇永仁
朝代：清
体裁：古风

壮士不负心，临难独慷慨。秋霜寒肌肤，百折亦何害。饮酒饱啖肉，岂肯就狼狈。平生杀人多，此身无沾蒂。生死等閒间，主恩总难昧。偷颜祈苟活，名节将焉赖。黄金养健儿，大半是狡狯。但鼓唇与舌，水火成冤会。希图保妻子，罔知忠孝大。违众怀抱同，君家称奇最。断荤学佞佛，万事出天籁。
赠龚半千
作者：嵇永仁
朝代：清
体裁：五言律诗

江南一老丈，破笠伴孤筇。邗水且浮宅，钟山无老松。挂琴声满壁，待客黍加舂。买隐何年事，閒图江上峰。
越女
作者：嵇永仁
朝代：清
体裁：五言律诗

越女习勤苦，家家尽饲蚕。携筐来道左，采叶过城南。朝露常多畏，春风独抱惭。赵王殊不识，妾意比澄潭。
送何大左车还白下·其一
作者：嵇永仁
朝代：清
体裁：五言律诗

湖水沈沈绿，烟花泊小船。到来春系马，归去暮闻蝉。亲老难为客，心知恨各天。也应常送别，怕向酒楼前。
送何大左车还白下·其三
作者：嵇永仁
朝代：清
体裁：五言律诗

九龙峰影下，远远一帆张。敝里当溪岸，东城有草堂。听泉还独过，看竹更谁将。川陆云阳便，休嗟江路长。
送何大左车还白下·其二
作者：嵇永仁
朝代：清
体裁：五言律诗

回忆家园胜，山阴道上多。扁舟离越馆，明月满吴歌。旧事寻桃叶，新诗咏芰荷。烟云如落纸，换得右军鹅。
送何大左车还白下·其五
作者：嵇永仁
朝代：清
体裁：五言律诗

年少应徐辈，奇才吐夏云。柯亭知者少，盐枥叹为群。且重许身节，毋求先达闻。柴门秋爽下，散帙倚斜曛。
送何大左车还白下·其四
作者：嵇永仁
朝代：清
体裁：五言律诗

白发江南住，年年菽水虚。归囊悬负米，截竹惯盛鱼。君去麦秋节，途逢辕犊车。平安赖传达，堂上病将除。
送唐祖命入闽
作者：嵇永仁
朝代：清
体裁：五言律诗

烟雨武林秋，相逢上酒楼。征车无滞迹，明日更行舟。星出三山没，云归五岭浮。羡君垂白发，物外任遨游。
送徐子能归芝山
作者：嵇永仁
朝代：清
体裁：五言律诗

作客尔先归，还家霜雪飞。病中搔短发，岁晚惜斜晖。想到梅花日，应开处士扉。故乡有耆旧，寂寞尚堪依。
送顾见山河道赴都门
作者：嵇永仁
朝代：清
体裁：五言律诗

画舫出云间，阊亭暂取閒。离家前夜月，对酒故乡山。赴阙非怀禄，乘时欲济艰。长征遥计日，秋水正潺潺。
采葛
作者：嵇永仁
朝代：清
体裁：五言律诗

何必思公子，难忘采葛情。宿根在远泽，新蔓过前楹。黄鸟复来唤，朱颜空后生。邻家女不解，月夜独调筝。
野泊
作者：嵇永仁
朝代：清
体裁：五言律诗

野泊沙堤暮，回风荻港生。鸟归京岘树，山锁润州城。石怒潮相狎，鱼寒夜不惊。二更难就枕，江月太分明。
野火
作者：嵇永仁
朝代：清
体裁：五言律诗

薄暮微烟起，山家辨火光。夜珠时上下，神馆暗苍黄。谷口停樵客，溪边掩夕阳。王孙莫叹息，春草未曾芳。
闻友人村居之乐
作者：嵇永仁
朝代：清
体裁：五言律诗

劳车何日已，羡尔寄青门。桑柘栽千树，渔樵住一村。情閒能狎鸟，客到即开樽。人事如流水，山家总不论。
闻梅杓司归敬亭
作者：嵇永仁
朝代：清
体裁：五言律诗

客自白门过，知君返故庐。乡关兵火后，山色夏秋初。鸡犬旧司宅，田园重买锄。是非江海上，避患学潜鱼。
闻蛩
作者：嵇永仁
朝代：清
体裁：五言律诗

蛩吟秋共苦，伏枕乍为听。宵柝凄方切，邻砧响未停。初寒惊露白，将晓厌灯青。荣落篱边菊，三年泪总零。
防兵移至石塔介公过白门矣
作者：嵇永仁
朝代：清
体裁：五言律诗

石门犹古刹，战马牧回廊。燕子不成垒，春风何处翔。上人游故国，锡杖挂空房。几见残僧在，停钟麦饭香。
雨夜咏袍次蒙谷韵
作者：嵇永仁
朝代：清
体裁：七言律诗

萧萧风雨落花茵，海角天南掷此身。泣拥牛衣无少妇，卧虚布被愧平津。寒来空自闻敲练，冷到方知有结鹑。裘葛与君为故物，未能消受总酸辛。
雨霁即事次蒙谷韵
作者：嵇永仁
朝代：清
体裁：七言律诗

北马南辕何所图，麟愁凤泣为谁拘。卧闻岭上风云合，栖向笼中羽翼枯。腐血锥心魂自黯，熬形鍊骨气难苏。壮年赢得成衰老，雨后颓唐酒一壶。
雪霁放舟答云子见别诗
作者：嵇永仁
朝代：清
体裁：五言律诗

踪迹悲浮梗，云山倦采薇。离亭一樽酒，客路两重衣。雁字霜中断，梅花道上稀。淮南风雪后，我独挂帆归。
青驼寺
作者：嵇永仁
朝代：清
体裁：五言律诗

津树影婆娑，离亭悲且歌。人烟行处少，山色路傍多。倦马渴奔水，征车怯上坡。夕阳明灭内，古寺指青驼。
韬光寺次香山原韵
作者：嵇永仁
朝代：清
体裁：五言律诗

竹路循危磴，神仙此是家。池流千古雪，山放九秋花。拨草寻苔碣，支筇触笋芽。因僧聊借憩，还试早春茶。
颠倒歌
作者：嵇永仁
朝代：清
体裁：古风

颠倒英雄孰是非，伯夷饿死盗蹠肥。太史著书发悲愤，问天不应增歔欷。寒儒好古艰遇合，牢落科场遭践踏。肉眼岂识璞中玉，销魂还逐风前蜡。家徒四壁依傍人，巧者致富拙受贫。忧谗畏讥叹维谷，犹幸知己愁眉伸。道义相交澹如水，金多交深物所鄙。小人有母孰养之，千里轻身浪掷死。死忠死义原相成，惟有罔极魂萦萦。山鬼揶揄誇明哲，闾里温饱翻偷生。辜恩报恩君莫计，世上休轻天下士。金乌玉兔疾如梭，千秋难解颠倒意。请君熟读《颠倒歌》，英雄英雄可奈何。
颠倒歌
作者：嵇永仁
朝代：清

颠倒英雄熟是非，伯夷饿死盗蹠肥。太史著书发悲愤，问天不应增歔欷。寒士好古艰遇合，牢落科场遭践踏。肉眼岂识璞中玉，销魂还逐风前蜡。家徒四壁依傍人，巧者致富拙受贫。忧谗畏讥叹维谷，犹幸知己愁眉伸。道义相交澹如水，金多交深物所鄙。小人有母孰养之，千里轻身浪掷死。死忠死义原相成，惟有罔极魂萦萦。山鬼揶揄夸明哲，闾里温饱翻偷生。辜恩报恩□莫计，世上休轻天下士。金乌玉兔疾如梭，千秋难解颠倒意。请君熟读《颠倒歌》，英雄英雄可奈何！
饷蜜罗柑
作者：嵇永仁
朝代：清
体裁：古风

藏柑前岁寄高堂，三山方物殊清香。不得太平同一啖，羁囚异地心徬徨。徬徨分食难下咽，两载相思不相见。劈破盈盈似泪珠，吞声还复胸头恋。此柑漫说甘如旨，天下酸心未若此。
髯僧述云台名胜
作者：嵇永仁
朝代：清
体裁：五言律诗

户牖生遐瞩，登临说过来。两峰低日观，诸岛拜云台。昼沐鱼龙气，宵闻鸾鹤哀。老僧亲见后，三度碧桃开。
燕邸卧病口号
作者：嵇永福
朝代：清

十年作尉叹蹉跎，两载从军复浪过。报国每惭千虑少，终天长恨一身多。欲完臣子偏萍梗，纵得遭逢亦轗轲。老母近来频肺病，萧萧客舍奈愁何。王程既迫敢蹒跚，出处关头义命安。母过七旬应侍养，家无次子孰承欢。圣朝教孝沾恩易，人子离家入告难。一纸九门天荡荡，陈情空自泪汍澜。脉脉萱堂正促装，荆妻此日忽云亡。何堪痛媳添姑病，最苦雏孙累母将。冷桧幽灯凄老眼，茶铛药里系儿肠。绝裾未忍牵裾久，亲串魂销白日荒。病息如丝怅白云，故人相见各殷勤。乞骸本是安臣拙，当道何心雍上闻。行路笑啼秦越似，他乡进退死生分。踟蹰日久浑无计，舆疾仓皇趁晚曛。检点行囊鲜宿舂，朔风吹破旧章逢。帝京日近人熙攘，天语春温士景从。岂有巴人歌白雪，漫教瓦缶学黄钟。还思岁暮庭帷冷，一日千回杵撞胸。梦断春明二十年，重来须鬓已皤然。人间乳燕翩翩少，辇下新莺衮衮传。病隔朱门无半剌，闲消白日有残编。东风一任常披拂，只似干枯抱树禅。
燕邸卧病口号·其一
作者：嵇永福
朝代：清

十年作尉叹蹉跎，两载从军复浪过。报国每惭千虑少，终天长恨一身多。欲完臣子偏萍梗，纵得遭逢亦轗轲。老母近来频肺病，萧萧客舍奈愁何。
燕邸卧病口号·其三
作者：嵇永福
朝代：清

脉脉萱堂正促装，荆妻此日忽云亡。何堪痛媳添姑病，最苦雏孙累母将。冷桧幽灯凄老眼，茶铛药里系儿肠。绝裾未忍牵裾久，亲串魂销白日荒。
燕邸卧病口号·其二
作者：嵇永福
朝代：清

王程既迫敢蹒跚，出处关头义命安。母过七旬应侍养，家无次子孰承欢。圣朝教孝沾恩易，人子离家入告难。一纸九门天荡荡，陈情空自泪汍澜。
燕邸卧病口号·其五
作者：嵇永福
朝代：清

检点行囊鲜宿舂，朔风吹破旧章逢。帝京日近人熙攘，天语春温士景从。岂有巴人歌白雪，漫教瓦缶学黄钟。还思岁暮庭帷冷，一日千回杵撞胸。
燕邸卧病口号·其六
作者：嵇永福
朝代：清

梦断春明二十年，重来须鬓已皤然。人间乳燕翩翩少，辇下新莺衮衮传。病隔朱门无半剌，闲消白日有残编。东风一任常披拂，只似干枯抱树禅。
燕邸卧病口号·其四
作者：嵇永福
朝代：清

病息如丝怅白云，故人相见各殷勤。乞骸本是安臣拙，当道何心雍上闻。行路笑啼秦越似，他乡进退死生分。踟蹰日久浑无计，舆疾仓皇趁晚曛。
广阳道中
作者：嵇璜
朝代：清

尽日青山里，渔樵侣亦稀。云光随去马，树色上征衣。远水含秋落，平畦带雨肥。乡园经岁别，到此欲忘归。
村溪放艇
作者：嵇璜
朝代：清

丹枫醉缬暮霞天，林外溪声答涧泉。此际何人领秋意，偶飞一叶到渔船。山根好著杉皮屋，寂历无人叩竹扉。知是烟波乘兴去，小舟间载白云归。
村溪放艇·其一
作者：嵇璜
朝代：清

丹枫醉缬暮霞天，林外溪声答涧泉。此际何人领秋意，偶飞一叶到渔船。
村溪放艇·其二
作者：嵇璜
朝代：清

山根好著杉皮屋，寂历无人叩竹扉。知是烟波乘兴去，小舟间载白云归。
芙蓉沜联
作者：嵇璜
朝代：清
体裁：联

一沜芙蓉新出水；千层芳草远浮山。
芙蓉泮联
作者：嵇璜
朝代：清
体裁：联

一泮芙蓉新出水；千层芳草远浮山。
赠梁诗正归养联
作者：嵇璜
朝代：清
体裁：联

花宴琼林，温仲舒由大魁秉政；堂开昼锦，王文献以宰相养亲。
赠梁诗正联
作者：嵇璜
朝代：清
体裁：联

秋圃黄花韩相国；春风红杏宋尚书。
赠沈归愚尚书
作者：嵇璜
朝代：清

灵岩山中沈夫子，诗坛耆硕谁与比。七十成名历省台，归泛五湖逐烟水。昨春迎驾淮海滨，天子赐诗称故人。浩歌为和香雪海，《山居》十首长留春。重来争羡归愚叟，一卷新诗陈拜手。天毫洒落为题辞，李杜高王未曾有。今年八十宜杖朝，璇题捧出松鹤标。尚方珍赍岂殚述，荣光丘屋腾云霄。都人倾勋僚友贺，且喜颜发如童髫。柳堤浅浅莺花迹，冰泮长河挂帆席。宸翰殷勤惜解携，十载为期伫仙掖。
门联
作者：嵇璜
朝代：清
体裁：联

主圣臣贤，两朝宏硕辅；父先子后，一气转洪钧。
题画
作者：嵇璜
朝代：清

人间何处无仙源，尘中回首空云烟。武陵胜游那可复，流水已逝花徒然。龙眠才子独超俗，矫如白鹤清如泉。潘江陆海竟倾泻，偶尔逸兴追斜川。出世有心非避世，置身早在家山前。鸭头小艇落君手，桃花锦浪波翻天。飞红如雨点襟袖，风流直与春争妍。清溪百曲见平陆，可有秦人旧种田。莫笑南阳刘子骥，重来已是三千年。向闻安期洒醉墨，烂霞十里烘婵娟。移船不羡天上坐，酌酒竟就花间眠。人生到此自可乐，何必采药求神仙。问津我亦抱夙志，誓将短棹来延缘。但恐君才方负济川望，安能扁舟共泛再续《桃源》篇。
挽郭嵩焘联
作者：嵘焘
朝代：清
体裁：联

有道伫刊碑，休论事业千秋，即埏埴多人，无限恩波溁梦泽；步兵同厄足，傥念葛藟一本，愿巢枝默护，好教余荫逮桑榆。
初夏午后睡起
作者：嵩山
朝代：清

初夏雨露重，园林浓翠滋。啼鸟不知名，去来无定时。蝉音动高柳，藕叶生浅池。晚花弄余香，幽竹稀俗姿。昼长午睡足，屋影移阶迟。老幸终日闲，安意何所为。悠然饮北窗，消受薰风吹。
游山途中作
作者：嵩山
朝代：清

动即就幽迹，罕辞山路遥。人寻芳草渡，烟断夕阳桥。入谷花相迓，隔林僧见招。禅庵知不远，一磬出云霄。
挽郭嵩焘联
作者：巢显仁
朝代：清
体裁：联

楚材同出大功成，请看湘水波澜，文武衣冠还有几？臣叔不痴遗训在，每论岳阳风土，后先忧乐最推公。
邓尉探梅
作者：左世寿
朝代：清
体裁：五言律诗

探梅来邓尉，十里万株斜。瘦影竞凌雪，微香渐吐花。寻僧过古寺，沽酒问山家。更上崇台望，烟波到眼赊。
夜行
作者：左世琅
朝代：清
体裁：五言律诗

苍然来暮色，杳渺失天青。野阔云为岸，山高地涌星。行歌声苦涩，觅路马知停。喜得荒村近，人家户已扃。
瓦亭晓发
作者：左世琅
朝代：清
体裁：五言律诗

古道四围山，人行陇水湾。晓风双鬓上，初日半峰间。有径穿崖入，无春著树还。前途更萧瑟，忆别瓦亭关。
寄学冲大兄
作者：左世经
朝代：清
体裁：古风

青苔被长径，微风漾寒沚。荷叶发清香，松花盈素几。雨霁山色来，日暮溪烟起。遥知北窗下，烹茶试泉水。
寄怀马牧侪
作者：左世经
朝代：清
体裁：古风

夕阳下庭树，归鸟飞迟迟。我有一樽酒，持以坐东篱。欲饮青衿子，念非心所期。停杯起徘徊，怅然憬予思。予思非天末，怜君方下帷。
挽黄景仁联
作者：左仲辅
朝代：清
体裁：联

潦倒三十年，生尔何为，合与沙虫同朽质；凄清五千首，斯人不死，长留天地作秋声。